**Budapest Főváros Önkormányzata Közgyűlésének**

**/2013. ( . ) önkormányzati rendelete**

**a Budapest főváros területén végzett hulladékgazdálkodási közszolgáltatásról**

Budapest Főváros Közgyűlése a hulladékról szóló 2012. évi. CLXXXV. törvény 35. §-ában, 39. § (2) és (5) bekezdésében, valamint a 88. § (4) bekezdésében kapott felhatalmazás alapján, és a Magyarország helyi önkormányzatairól szóló 2011. évi CLXXXIX. törvény 23. § (4) bekezdésének 11. pontjában meghatározott feladatkörében eljárva a következőket rendeli el:

1. ***Fejezet***

***Általános rendelkezések***

**1. §** E rendelet hatálya:

*a)* a Budapest főváros közigazgatási területén végzett hulladékgazdálkodási közszolgáltatásra, valamint az e rendeletben meghatározott közszolgáltatás keretében a fővárosban gyűjtött hulladékok szállítására és kezelésére,

*b)* ahulladékgazdálkodási közszolgáltatást (a továbbiakban: közszolgáltatás) igénybe venni köteles ingatlantulajdonosokra

terjed ki.

**2. §** A közszolgáltatás végzésére kizárólag a Fővárosi Közterület-fenntartó Zártkörűen Működő Részvénytársaság (a továbbiakban: Közszolgáltató) jogosult.

**3. §** E rendelet alkalmazása szempontjából:

1. *kerti biohulladék:* a biológiailag lebomló, parkokból származó vagy kerti hulladék, beleértve az avarhulladékot, lombot, kaszálékot, nyesedéket és faágat is;

*2. költségvetési szerv:* az államháztartásról szóló törvényben meghatározott közfeladat ellátására létrejött jogi személy, amely az ingatlan, ingatlanrész használójaként a hulladékról szóló törvényben (a továbbiakban: Ht.) meghatározottak szerint ingatlantulajdonosnak minősül;

*3.* *közterület-használati hozzájárulás jogosultja:* a közterület rendeltetéstől eltérő használatára engedély vagy hozzájárulás birtokában jogosult személy vagy szerv, aki vagy amely a közterületi ingatlan, ingatlanrész használójaként a Ht-ben meghatározottak szerint ingatlantulajdonosnak minősül;

*4. üzletszabályzat:* a közszolgáltató által készített és a közszolgáltatási szerződés részét képező azon közszolgáltatói dokumentum, amely tartalmazza a hulladékgazdálkodási közszolgáltatással kapcsolatos jogok és kötelezettségek közszolgáltatóra és a szolgáltatás igénybevevőjére vonatkozó szabályait.

1. ***Fejezet***

***Települési hulladékkal kapcsolatos feladatok és kötelezettségek***

1. ***A Fővárosi Önkormányzat települési hulladékkal kapcsolatos feladatai***

**4. §** A Fővárosi Önkormányzat – a Ht-ben meghatározottakon túl – a települési hulladékkal kapcsolatos feladatai körében:

a)a Ht. és a hulladékgazdálkodási közszolgáltatási szerződésről szóló kormányrendeletben meghatározottak szerint hulladékgazdálkodási közszolgáltatási szerződést (a továbbiakban: közszolgáltatási szerződés) köt;

b) a Ht. rendelkezései alapján a tulajdonában álló közterületen elhagyott vagy azon ellenőrizetlen körülmények között elhelyezett hulladékok elszállításáról és kezeléséről a közszolgáltatási szerződés útján gondoskodik;

c) a közszolgáltatási szerződés Budapest portálon történő közzétételéről gondoskodik;

d) hulladékgazdálkodási koncepciót készít.

***2. Az ingatlantulajdonos települési hulladékkal kapcsolatos feladatai***

**5. §** (1) A Ht. szerinti ingatlantulajdonos (a továbbiakban: ingatlantulajdonos) a hulladék gyűjtése során megfelelő gondossággal eljár annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természeti és épített környezetet ne szennyezze, a növény- és állatvilágot ne károsítsa, a közrendet és a közbiztonságot ne zavarja, és az ingatlanán keletkező hulladék mennyiségét alacsony szinten tartsa.

(2) Az ingatlantulajdonos a vegyes hulladékot a többi települési hulladéktól elkülönítve a Közszolgáltató által rendelkezésére bocsátott gyűjtőedényben gyűjti, és azt a Közszolgáltató részére e rendeletben meghatározottak szerint átadja.

(3) A közterület-használati hozzájárulás jogosultja kivételével az ingatlantulajdonos a települési hulladék részét képező papír, műanyag és fém hulladékokat a házhoz menő szelektív gyűjtéssel érintett – e rendelet *1. mellékletében* meghatározott – területeken a vegyes hulladéktól elkülönítve gyűjti és

*a)* a gazdálkodó szervezetnek nem minősülő ingatlantulajdonos a Közszolgáltató által rendelkezésére bocsátott gyűjtőedényben elkülönítetten gyűjtött e hulladékokat a közszolgáltatás keretében a Közszolgáltató részére külön díjazás nélkül átadja;

*b)* a gazdálkodó szervezet ingatlantulajdonos az elkülönítetten gyűjtött e hulladékainak kezeléséről a Ht-ben meghatározottak szerint gondoskodik, így e hulladékait a Közszolgáltató részére is átadhatja.

(4) A (3) bekezdésben nem szabályozott egyéb esetekben a természetes személy ingatlantulajdonos az általa elkülönítetten gyűjtött hulladékait hulladékgyűjtő pontra, hulladékgyűjtő udvarba, átvételi helyre vagy hulladékkezelő létesítménybe szállíthatja, és ott a jogosultnak átadhatja, vagy a hulladékgyűjtő szigeteken található gyűjtőedényben elhelyezheti, ha a hulladékgazdálkodási közszolgáltatási díjat egyébként a Közszolgáltató részére megfizette.

(5) Ha a gazdálkodó szervezetnek nem minősülő ingatlantulajdonos a vegyes hulladéktól elkülönítetten gyűjtött kerti biohulladékát nem komposztálja, akkor azt a házhoz menő kerti biohulladék gyűjtéssel érintett – e rendelet *2. mellékletében* meghatározott – területeken a Közszolgáltató logójával ellátott, kereskedelmi forgalomban kapható műanyag zsákban elkülönítetten gyűjti és a közszolgáltatás keretében a Közszolgáltató részére átadja.

(6) Az ingatlantulajdonos a veszélyes hulladékokat az egyéb települési hulladékoktól elkülönítve gyűjti.

1. ***Fejezet***

***A közszolgáltatás***

***3. A közszolgáltatás tartalma***

**6. §** A közszolgáltatás az alábbi tevékenységekre terjed ki:

*a)* a közterületen a Közszolgáltató által kihelyezett, általa rendszeresített utcai hulladékgyűjtő edénybe elhelyezett települési hulladék gyűjtésére;

*b)* az ingatlantulajdonos által a többi települési hulladéktól elkülönítetten gyűjtött vegyes hulladékának gyűjtésére és e hulladék hulladékkezelő létesítményekbe való szállítására;

*c)* a Fővárosi Önkormányzat tulajdonában álló közterületen elhagyott vagy azon ellenőrizetlen körülmények között elhelyezett hulladékok e rendeletben meghatározottak szerinti gyűjtésére és e hulladék hulladékkezelő létesítményekbe való szállítására;

*d)* a gazdálkodó szervezet ingatlantulajdonos és a közterület-használati hozzájárulás jogosultjának kivételével azingatlantulajdonos által e rendeletben meghatározottak szerint a települési hulladék részét képező kötelezően elkülönítetten gyűjtött hulladékainak gyűjtésére és e hulladékok hulladékkezelő létesítményekbe való szállítására;

*e)* a természetes személy ingatlantulajdonos által az ingatlanán keletkező nagydarabos és a lomtalanítás körébe vont lom hulladékának gyűjtésére és e hulladékok hulladékkezelő létesítményekbe való szállítására;

*f)* a természetes személy ingatlantulajdonos háztartásában keletkező elkülönítetten gyűjtött veszélyes hulladékának a lomtalanítás alkalmával történő külön gyűjtésére és e hulladék hulladékkezelő létesítményekbe való szállítására;

*g)* hulladékgyűjtő pontok, hulladékgyűjtő szigetek és hulladékudvarok létesítésére, üzemeltetésére és ott történő hulladék gyűjtésére és az ott gyűjtött hulladékok hulladékkezelő létesítményekbe való szállítására;

*h)* átrakóállomások, valamint a hulladékok hasznosítását és ártalmatlanítását szolgáló létesítmények létesítésére és üzemeltetésére;

*i)* vegyesen gyűjtött hulladékok energetikai hasznosítására és az energetikai hasznosítás maximális kihasználása mellett fennmaradó hulladékmennyiség előkezelésére, a nem hasznosítható hulladékok ártalmatlanítására;

*j)* az elkülönítetten gyűjtött hulladék szükség szerinti válogatására;

*k)* hulladékkezelő létesítmények jogszabályban és a környezetvédelmi hatóság engedélyében előírt rekultivációjára és a rekultivációt követő monitoring rendszer üzemeltetésére.

**7. §** A közszolgáltatás kiterjed a természetes személy ingatlantulajdonosoknál keletkező és a Közszolgáltató által meghatározottak szerint hulladékgyűjtő udvaron a Közszolgáltató által átvett

*a)* építési és bontási hulladék,

*b)* elektromos és elektronikus berendezésekből származó hulladék,

*c)* elem- *és* akkumulátor hulladék,

*d)* gumiabroncs hulladék,

*e)* fáradt olaj, étolaj és zsír hulladék,

*f)* lom hulladék

gyűjtésére és kezelésére.

***4. A közszolgáltatási szerződés***

**8. §** A közszolgáltatási szerződés nyilvános, azt a Közszolgáltató saját honlapján, valamint a Fővárosi Önkormányzat a Budapest portálon közzé teszi.

**9. §** A közszolgáltatási szerződésnek a Ht-ben meghatározottakon túl az alábbiakat kell tartalmaznia:

*a)* a közszolgáltatási tevékenység végzésének általános szabályait;

*b)* a közszolgáltatás teljesítésére alvállalkozó igénybevételének módját, mértékét és az alvállalkozó(k) által végezhető tevékenységeket;

*c)* a közszolgáltatás tevékenység ellenőrzésére vonatkozó szabályokat;

*d)* a hulladékgazdálkodási közszolgáltatási üzletszabályzatot;

*e)* az ügyfélszolgálati és tájékoztatási, valamint a nyilvántartási, adatkezelési és adatszolgáltatási rendszer működtetésének módját;

*f)* annak biztosítékait, hogy a Közszolgáltató egyéb tevékenységei a közszolgáltatási szerződésben meghatározott közszolgáltatás nyújtását nem veszélyeztetheti;

*g)* a Közszolgáltató üzemeltetésében álló hulladékkezelő létesítmények működtetésének hatósági engedélyben vagy más jogszabályban nem szabályozott szabályait.

**10. §** (1) A Közszolgáltató legfeljebb a közszolgáltatás 25%-áig vehet igénybe alvállalkozót, a (2) bekezdésben foglalt kivétellel.

(2) A Közszolgáltató a gazdálkodó szervezetnek nem minősülő ingatlantulajdonos részére nyújtott közszolgáltatásban alvállalkozót – a veszélyes hulladékok lomtalanításkor történő gyűjtésének kivételével – nem vehet igénybe.

***5. A Fővárosi Önkormányzat közszolgáltatással kapcsolatos jogai és kötelezettségei***

**11. §** (1)A Fővárosi Önkormányzat a közszolgáltatás teljesítését a közszolgáltatási szerződésben meghatározott módon ellenőrzi. A Közszolgáltató köteles a helyszíni ellenőrzés során a közszolgáltatási szerződésben meghatározott közszolgáltatói kötelezettségek teljesítésére vonatkozó információkat tartalmazó dokumentumokba az ellenőrzést végzőnek betekintést biztosítani, továbbá a közszolgáltatási beszámolóban nem jelzett tényekről adatot, elemzést szolgáltatni.

(2) A közszolgáltatás teljesítését érintő gazdálkodási és fejlesztési információkról a Közszolgáltató a Fővárosi Önkormányzat részére a BVK Holding Zrt., mint a Közszolgáltató tulajdonosa útján nyújt tájékoztatást.

**12. §** A Fővárosi Önkormányzat:

*a)* a közszolgáltatás hatékony és folyamatos ellátásához szükséges információkat a Közszolgáltató számára átadja;

*b)* a közszolgáltatás körébe nem tartozó hulladékgazdálkodási tevékenységek közszolgáltatással történő összehangolását elősegíti;

*c)* a települési igények kielégítésére alkalmas hulladék gyűjtésére, szállítására, valamint kezelésére szolgáló helyeket és létesítményeket kijelöli.

***6. A Közszolgáltató közszolgáltatással kapcsolatos jogai és kötelezettségei***

**13. §** (1) Az ingatlantulajdonos bejelentését követően a Közszolgáltató az ingatlanon keletkező vegyes hulladék gyűjtésére szolgáló, általa rendszeresített gyűjtőedényt 15 napon belül rendelkezésre bocsátja.

(2) A gazdálkodó szervezet ingatlantulajdonos és a közterület használati hozzájárulás jogosultja kivételével az ingatlantulajdonos bejelentését követően a Közszolgáltató az ingatlanon keletkező elkülönítetten gyűjtött hulladék gyűjtésére szolgáló, általa rendszeresített gyűjtőedényt – a házhoz menő szelektív gyűjtéssel érintett e rendelet 1. mellékletében meghatározott területeken – 15 napon belül rendelkezésre bocsátja.

(3) Az ingatlantulajdonos részére az ingatlanon keletkező elkülönítetten gyűjtött kerti biohulladék gyűjtésére szolgáló, a Közszolgáltató logójával ellátott, kereskedelmi forgalomban kapható műanyag zsákok megvásárlási lehetőségét a Közszolgáltató ügyfélszolgálatán, hulladékudvarokban, valamint kereskedelmi partnerei segítségével egyéb helyeken biztosítja.

(4) A Közszolgáltató a közterület-használati hozzájárulás jogosultjának bejelentését követően az ingatlanon keletkező vegyes hulladék gyűjtésére szolgáló, általa rendszeresített gyűjtőedényt 15 napon belül rendelkezésre bocsátja, és a közterület-használati hozzájárulás jogosultjával a közszolgáltatás igénybevételére vonatkozó egyedi szerződés megkötését 15 napon belül a szerződéstervezet megküldésével kezdeményezi.

(5) Amennyiben az ingatlantulajdonos költségvetési szerv, gazdálkodó szervezet, a közterület-használati hozzájárulás jogosult az ingatlanon várhatóan keletkező települési vegyes hulladék mennyiségnek megfelelő e rendelet szerinti bejelentési kötelezettségének nem tesz eleget, és azt Közszolgáltató észleli, akkor a Közszolgáltató köteles részére az észlelést követő 15 napon belül bejelentésének pótlására felszólítást küldeni, továbbá a közterület-használati hozzájárulás jogosultjával a közszolgáltatás igénybevételére vonatkozó egyedi szerződés megkötését is kezdeményezni.

(6) Ha az ingatlantulajdonos természetes személy, lakásszövetkezet, társasház az e rendelet szerinti bejelentési kötelezettségét nem teljesíti, úgy a Közszolgáltató – az ingatlantulajdonos egyidejű írásbeli értesítése mellett – az ingatlanon lévő lakóegységenként minimálisan 1 db 110 literes, vagy az ingatlantulajdonos által ténylegesen kihelyezett hulladékmennyiségnek megfelelő gyűjtőedény heti egyszeri ürítését vélelmezi és ennek megfelelő díjat számláz, addig az időpontig, ameddig az ingatlan tulajdonosa a bejelentési kötelezettségét nem teljesíti.

(7) Ha az ingatlantulajdonos költségvetési szerv, gazdálkodó szervezet, a közterület-használati hozzájárulás jogosultja e rendelet szerinti bejelentési kötelezettségét nem teljesíti, a Közszolgáltató – az ingatlantulajdonos és a közterület-használati hozzájárulás jogosultjának egyidejű írásbeli értesítése mellett minimálisan 1 db 110 literes, vagy az ingatlantulajdonos által ténylegesen kihelyezett hulladékmennyiségnek megfelelő gyűjtőedény heti egyszeri ürítését vélelmezi és ennek megfelelő díjat számláz, addig az időpontig, ameddig az ingatlan tulajdonosa, a közterület-használati hozzájárulás jogosultja a bejelentési kötelezettségét nem teljesíti.

**14. §** (1) A Közszolgáltató az ingatlantulajdonos rendelkezésére bocsátott és rendeltetésszerűen használt gyűjtőedények szükség szerinti javításáról, cseréjéről és esetleges pótlásáról az ingatlantulajdonos bejelentése alapján gondoskodik.

(2) A Közszolgáltató az általa rendszeresített és közterületen kihelyezett hulladékgyűjtő edények tisztításáról, fertőtlenítéséről szükség szerint, de legalább kéthavonta gondoskodik.

**15. §** (1) A Közszolgáltató a közszolgáltatás folyamatos és teljes körű ellátásához szükséges:

*a)* engedélyeket, minősítéseket megszerzi;

*b)* rekultivációs, és jogszabályban vagy hatósági határozatban előírt egyéb pénzügyi fedezetet folyamatosan biztosítja;

*c)* mennyiségű és minőségű járművet, gépet, eszközt, berendezést biztosítja és fenntartja, valamint a szükséges létszámú és képzettségű szakembert alkalmazza;

*d)* fejlesztéseket és karbantartásokat elvégzi legalább a közszolgáltatási díjban elismert fejlesztési hányad erejéig.

(2) A Közszolgáltató:

*a)* más önkormányzat megbízásából végzett közszolgáltatási tevékenységét pénzügyi és lehetőség szerint műszaki tekintetben a fővárosban végzett tevékenységétől elkülöníti;

*b)* a közszolgáltatás teljesítésével összefüggő, a jogszabályokban és a közszolgáltatási szerződésben meghatározott adatszolgáltatást rendszeresen teljesíti, továbbá működteti a jogszabályokban és a közszolgáltatási szerződésben meghatározott nyilvántartási rendszert;

*c)* a közszolgáltatás teljesítésével összefüggően közszolgáltatási tevékenységéről negyedévente közszolgáltatási tájékoztatót és évente közszolgáltatási beszámolót készít, továbbá a közszolgáltatási tájékoztatót – a tárgyi negyedévet követő 30 napon belül – a közszolgáltatási beszámolót – a számviteli beszámoló tulajdonos általi elfogadását követő 30 napon belül – a Fővárosi Önkormányzat részére megküldi. A közszolgáltatási tájékoztató és a beszámoló tartalmi és formai követelményeit a közszolgáltatási szerződés határozza meg;

*d)* a közszolgáltatói hulladékgazdálkodási tervének és egyéb, közszolgáltatást érintő fejlesztési terveinek elkészítése során a Fővárosi Önkormányzattal együttműködik, és a közszolgáltatói hulladékgazdálkodási tervét – a környezetvédelmi hatóság által történő elfogadását követő 30 napon belül – a Fővárosi Önkormányzatnak megküldi;

*e)* a fogyasztók számára a jogszabályi előírásoknak megfelelő ügyfélszolgálatot és tájékoztatási rendszert működtet;

*f)* a közszolgáltatási szerződés részét képező hulladékgazdálkodási közszolgáltatási üzletszabályzatot készít, tartalmazza legalább a Közszolgáltató és a közszolgáltatást igénybe vevő közötti – jogszabályban nem rendezett – egyéb jogokat és kötelezettségeket, így különösen:

*fa)* az üzletszabályzat tárgyát és hatályát;

*fb)* a Közszolgáltató cégazonosító adatait;

*fc)* a közszolgáltatás rendjét és annak közzétételi módját;

*fd)* az ügyfélszolgálat rendjét;

*fe)* az ügyfél tájékoztatás módját;

*ff)* az alkalmazott ügyfélkapcsolatot érintő formanyomtatványokat;

*fg)* reklamációk és panaszügyek kezelésének rendjét;

*fh)* a közszolgáltatás felfüggesztésével, szüneteltetésével, korlátozásával kapcsolatos rendet;

*fi)* a közszolgáltatással kapcsolatos, a fogyasztói jogokat és kötelezettségeket érintő jogszabályok kompilációját (rendezett gyűjteményét).

**16. §** A Közszolgáltató a közszolgáltatás végzéséhez kapcsolódóan az elvégzett, vagy felajánlott közszolgáltatás díját az ingatlantulajdonostól e rendeletben meghatározottak szerint beszedi.

**17. §** A Közszolgáltató kizárólag a közszolgáltatás kialakítása és fenntartása céljából, a kötelező közszolgáltatás nyújtására irányuló jogviszony időtartama alatt, valamint e jogviszony megszűnését követően a jogszabályokban előírt iratmegőrzési kötelezettség időtartama alatt kezelheti a közszolgáltatással érintett ingatlantulajdonos Ht-ben meghatározott és a közszolgáltatás ellátásához szükséges személyes adatokat. A Közszolgáltató jogosult egyes, a közszolgáltatás ellátásához kapcsolódó részfeladatai tekintetében adatkezelőt, adatfeldolgozót megbízni, és a jogos igényeinek érvényesítése érdekében az e bekezdésben meghatározott személyes adatokat hatósági, bírósági eljárások lefolytatása céljából harmadik személynek átadni.

***7. Az ingatlantulajdonos közszolgáltatás igénybevételével kapcsolatos jogai és kötelezettségei***

**18. §** Az ingatlantulajdonos a Fővárosi Önkormányzat által szervezett közszolgáltatást –­ ha a fogyasztó kérelmére a Közszolgáltatóval másként nem állapodnak meg – az e rendeletben meghatározott gyakorisággal igénybe veszi és a közszolgáltatás körébe tartozó hulladékait a Közszolgáltató részére rendszeresen átadja.

**19. §** (1) Az ingatlantulajdonos a közszolgáltatás igénybevételéért díjat fizet.

(2) Az ingatlantulajdonost nem terheli az (1) bekezdésben foglalt díjfizetési kötelezettség az olyan beépítetlen ingatlana tekintetében, ahol senki sem tartózkodik és ezért ott települési vegyes hulladék nem keletkezik.

**20. §** (1) A természetes személy ingatlantulajdonos a Közszolgáltatónak bejelentést tesz az ingatlanon lakók vagy ott rendszeresen tartózkodók számának az ingatlanon várhatóan keletkező települési vegyes hulladék mennyiségére kiható változása esetén, e rendelet *3. melléklete* szerinti tartalommal.

(2) A nem természetes személy ingatlantulajdonos, valamint az egyéni vállakozó a közszolgáltatás kötelező igénybevételére vonatkozó bejelentést tesz a Közszolgáltató részére, e rendelet *4. melléklete* szerinti tartalommal.

(3) Az ingatlantulajdonos a Közszolgáltatónak 15 napon belül bejelenti, ha tulajdonosváltozás vagy egyéb ok – különösen a közszolgáltatásba újonnan történő bekapcsolódás – folytán a közszolgáltatás igénybevételére kötelezetté válik.

(4) A közterület-használati hozzájárulás jogosultja a Közszolgáltatóval egyedi szerződést köt a közszolgáltatás hatálya alá tartozó települési hulladékának elszállítására és kezelésére.

**21. §** (1) Felfüggeszthető a közszolgáltatás nyújtása azokon az ingatlanokon, amelyeken előreláthatóan legalább 30 napig senki sem fog tartózkodni és emiatt hulladék sem keletkezik.

(2) A felfüggesztésre vonatkozó igényt az ingatlantulajdonos írásban bejelenti a Közszolgáltatónak, a felfüggesztés kívánt kezdő időpontja előtt, azt legalább 30 nappal megelőzően.

(3) Ha a felfüggesztés (1) bekezdés szerinti feltételeiben változás következik be, az ingatlantulajdonos ezt írásban, haladéktalanul bejelenti a Közszolgáltatónak.

(4) Amennyiben a felfüggesztés időtartama alatt a közszolgáltatás alá tartozó hulladék kerül kihelyezésre, úgy az ingatlantulajdonos egyidejű értesítése mellett a Közszolgáltató a hulladékot elszállítja, az ingatlantulajdonos pedig a közszolgáltatási díjat megfizeti.

**22. §** (1) Az ingatlantulajdonos vagy meghatalmazottja a Közszolgáltató által rendelkezésére bocsátott és a Közszolgáltató vagy a Fővárosi Önkormányzat tulajdonát képező hulladékgyűjtő edényt átveszi, és a birtokbavételt aláírásával igazolja.

(2) Az ingatlantulajdonos gondoskodik az általa birtokba vett hulladékgyűjtő edények rendeltetésszerű használatáról, őrzéséről, rendszeres tisztán tartásáról, fertőtlenítéséről, valamint környezetük tisztán tartásáról.

(3) A gyűjtőedény rendeltetéstől eltérő használata, eltűnése vagy megsemmisülése miatt keletkezett kárért az ingatlantulajdonos a polgári jog szabályai szerint felel, a Közszolgáltató a kár észlelését követő 40 napon belül írásban felszólítja az ingatlantulajdonost a kár megtérítésére.

***8. A közterület-használati hozzájárulás jogosultjával megkötendő egyedi szerződés***

**23. §** (1) A közterület-használati hozzájárulás jogosultjával megkötendő, közszolgáltatás igénybevételére vonatkozó egyedi szerződésnek (a továbbiakban: egyedi szerződés) legalább az alábbiakat kell tartalmaznia:

*a)* a szerződő felek azonosító adatait;

*b)* a közszolgáltatás igénybevételének kezdő és befejező napját;

*c)* a teljesítés helyét és módját;

*d) a* közterület-használati hozzájárulás jogosultjának rendelkezésére bocsátott hulladékgyűjtő edényt űrtartalom és darabszám szerint;

*e)* a gyűjtőedények használatának módját;

*f)* az hulladékgyűjtő edény ürítési gyakoriságát és az ürítés idejét napok szerint;

*g)* az előre nem meghatározott időben történő ürítés esetén az ürítésről szóló értesítés módját;

*h) a* közterület-használati hozzájárulás jogosultja által meghatározott, az ingatlanon előreláthatólag keletkező hulladék mennyiségét, amelyre a közszolgáltatást igénybe veszi,

*i)* a közszolgáltatási díj megfizetésének módját;

*j)* az egyedi szerződés módosítására megszűnésére vonatkozó rendelkezéseket;

*k)* az irányadó jogszabályok meghatározását.

(2) Az egyedi szerződést a Közszolgáltató nem mondhatja fel.

(3) A közterület-használati hozzájárulás jogosultja az egyedi szerződést írásban, 30 napos határidővel akkor mondhatja fel, ha Budapest főváros közterületén megszűnt a közterület-használattal összefüggő tevékenysége.

1. ***Fejezet***

***A közszolgáltatás díj megfizetésének módja***

***9. A közszolgáltatási díj megfizetése***

**24.** **§** (1) Az ingatlantulajdonos a teljesített közszolgáltatás alapján számított közszolgáltatási díjat utólag, a Közszolgáltató vagy az általa megbízott személy (díjbeszedő) által megküldött számla alapján, a számla kézhezvételétől számított 15 napon belül kiegyenlíti.

(2) A Közszolgáltató a számlázási gyakorlatában bekövetkező változásról az ingatlantulajdonosokat a változás bevezetését megelőzően legalább 30 nappal írásban és egyidejűleg honlapján tájékoztatja.

(3) A közszolgáltatási díj késedelmes megfizetése esetén a Közszolgáltató késedelmi kamatot érvényesíthet.

(4) A közszolgáltatási díjat tartalmazó számla adataival és összegével kapcsolatban az ingatlantulajdonos a Közszolgáltatónál írásban kifogást emelhet. A kifogásnak a számla kiegyenlítésére vonatkozó kötelezettség teljesítésére halasztó hatálya nincs. A kifogásra, annak kézhezvételétől számított 15 napon belül a Közszolgáltató válaszát megküldi.

(5) Túlszámlázás esetén a többletösszeget és annak időarányos kamatait a Közszolgáltató visszafizeti vagy az ingatlantulajdonos írásbeli kérelmére azt a soron következő, esedékes díjfizetési kötelezettségbe beszámítja.

(6) Nem tagadhatja meg a közszolgáltatási díj megfizetését az, aki a települési hulladékkal kapcsolatos kötelezettségeit nem teljesíti, feltéve, hogy a Közszolgáltató a közszolgáltatást felajánlja, vagy a közszolgáltatás teljesítésére rendelkezésre áll, vagy a teljesítést igazolja. Az ingatlantulajdonos – e rendeletben meghatározott kivételekkel – akkor is köteles közszolgáltatási díjat fizetni, ha a Közszolgáltató igazolni tudja, hogy felajánlotta az ingatlantulajdonosnak a szolgáltatás nyújtását vagy a szolgáltatás nyújtására rendelkezésre állt.

1. ***Fejezet***

***A közszolgáltatás keretében történő hulladékgyűjtés***

***10. A hulladékgyűjtésre vonatkozó általános szabályok***

**25. §** (1) Ha a gyűjtőedényben olyan nedves hulladékot helyeztek el, amely az edényben összetömörödött vagy befagyott, vagy az edényben lévő hulladékot úgy összepréselték, hogy emiatt az edényt üríteni nem lehet, az ingatlantulajdonos a Közszolgáltató felhívására az edényt üríthetővé és használhatóvá teszi.

(2) Nem helyezhetőek el a vegyes hulladék gyűjtésére szolgáló gyűjtőedénybe a házhoz menő szelektív gyűjtéssel érintett – e rendelet *1. mellékletében* meghatározott – területeken az alábbi újrahasznosítható hulladékok:

*a)* papír,

*b)* műanyag,

*c)* fém.

(3) Nem helyezhető el a vegyes hulladék gyűjtésére szolgáló gyűjtőedénybe a házhoz menő kerti biohulladék gyűjtéssel érintett – e rendelet *2. mellékletében* meghatározott – területeken kerti biohulladék.

(4) Nem helyezhető el a gyűjtőedényben folyékony, mérgező, tűz- és robbanásveszélyes anyag, vagy egyéb olyan anyag, amely veszélyeztetheti a gyűjtést végző személyek vagy mások életét, testi épségét, egészségét.

(5) Nem helyezhető el a gyűjtőedényben továbbá települési hulladéknak nem minősülő hulladék, különösen építési és bontási hulladék, állati tetem, valamint hulladékudvaron gyűjthető elektromos, elektronikai és veszélyes hulladék.

**26. §** (1) Az ingatlantulajdonos a Közszolgáltató előzetes írásbeli hozzájárulása mellett a gyűjtőedényhez tömörítő berendezést a gyűjtőedény sérelme nélkül alkalmazhat.

(2) A műanyag hulladék tömörítéséhez kézi tömörítő külön hozzájárulás nélkül alkalmazható.

**27. §** (1) Az ingatlantulajdonos az átvett gyűjtőedényeket lehetőleg az ingatlan területén belül, vagy zárható helyiségben, zárható tárolóban helyezi el úgy, hogy ahhoz illetéktelen személyek vagy állatok ne férjenek hozzá.

(2) Gyűjtőedényt közterületen elhelyezni vagy tartósan tárolni kizárólag a közterület-használatra vonatkozó jogszabályok megtartásával, az ott szabályozott engedély vagy közterület-használati hozzájárulás alapján lehet.

(3) A Közszolgáltató a közszolgáltatás végzéséhez szükséges konténert közterületen a konténer hulladékkal való megtöltéséig elhelyezheti, azt követően haladéktalanul elszállítja.

(4) Az ingatlantulajdonos az átvett gyűjtőedényeket a hulladék elszállítása céljából a Közszolgáltató által megjelölt időpontban, a közterületen, a gyűjtést végző gépjárművel megközelíthető és ürítésre alkalmas helyen elhelyezi.

(5) Az ingatlantulajdonos a gyűjtőedényt, a kerti biohulladékok gyűjtésére szolgáló hulladékgyűjtő zsákot, és a legfeljebb 1 méteresre darabolt, összekötözött faágakat legfeljebb a szállítási napot megelőző napon, 20 órától helyezi ki a közterületre, kivéve a tartósan engedélyezett elhelyezést. Az ingatlantulajdonos a Közszolgáltatóval ettől eltérő megállapodást is köthet.

(6) Ha az ingatlantulajdonos a gyűjtőtartály tárolási helyéről a gyűjtőedényt ürítésére való átadásának helyére történő mozgatás és visszaszállítás céljából a Közszolgáltatót kívánja igénybe venni, akkor azt a Közszolgáltató felé írásban jelzi. A többletszolgáltatásról a felek külön megállapodást kötnek.

(7) Az ingatlantulajdonos – a közszolgáltatás körébe tartozó – települési hulladékát kizárólag a Közszolgáltató szállítóeszközéhez rendszeresített gyűjtőedényben, a kerti biohulladékok esetében gyűjtőzsákban helyezi el.

(8) Az ingatlantulajdonos a hulladékot a gyűjtőedényben, kerti biohulladékok esetében a hulladékgyűjtő zsákban úgy helyezi el, hogy az, az edény, zsák mozgatásakor, valamint a gyűjtőedény ürítésekor ne szóródjon, továbbá a gépi ürítést ne akadályozza. Az ingatlantulajdonos a hulladék elszállítása céljából kihelyezett gyűjtőedény fedelét a közterület szennyezésének elkerülése érdekében lecsukott állapotban tartja.

(9) A kihelyezett gyűjtőedény, hulladékgyűjtő zsák, és összekötözött faág, lomtalanításkor kihelyezett lom hulladék nem akadályozhatja a jármű és gyalogos forgalmat és elhelyezése egyébként nem járhat baleset vagy károkozás veszélyének előidézésével.

(10) Tilos a kihelyezett gyűjtőedények környékét, megközelítési útvonalát tárgyak elhelyezésével vagy parkoló gépjárművekkel oly módon elzárni, amely a gyűjtőedényeknek a Közszolgáltató által kialakított módon történő ürítését akadályozza.

(11) Tilos a szabályszerűen kihelyezett gyűjtőedényekből a hulladék kiszórása, a közterület szennyezése.

**28. §** (1) A Közszolgáltató a közszolgáltatás keretében a hulladék elszállítását megtagadhatja, ha:

*a)* az nem a Közszolgáltató szállítóeszközéhez rendszeresített és a Közszolgáltatótól átvett gyűjtőedényben kerül kihelyezésre;

*b)* a kerti biohulladék esetén nem a Közszolgáltató logójával ellátott, kereskedelmi forgalomban kapható műanyag zsákban kerül kihelyezésre, vagy a vastagabb faágak 1 méteresnél nagyobb darabokban vagy nem összekötözve kerülnek kihelyezésre;

*c)* a kihelyezett gyűjtőedény a Közszolgáltató által alkalmazott gépi ürítési módszerrel az ingatlantulajdonosnak felróható okból nem üríthető;

*d)* megállapítható, hogy a gyűjtőedényben kihelyezett hulladék az ürítés, vagy a szállítás során a szállítást végző személyek életében, testi épségében, egészségében, továbbá a gyűjtő járműben vagy berendezésében kárt okozhat, vagy a hasznosítás, ártalmatlanítás során veszélyeztetheti a környezetet;

*e)* érzékszervi észleléssel megállapítható, hogy a kihelyezett gyűjtőedény mérgező, robbanó, folyékony, veszélyes, vagy olyan anyagot tartalmaz, amely a települési hulladékkal együtt nem gyűjthető, nem szállítható, nem ártalmatlanítható, vagy nem minősül települési hulladéknak;

*f)* a kihelyezett gyűjtőedény az e rendeletben meghatározott maximális tömeget meghaladó hulladékot tartalmaz;

*g)* a kihelyezett gyűjtőedény túltöltött, és a gyűjtőedény ürítése a környezet szennyezése, a hulladék szóródása nélkül nem lehetséges.

(2) Az (1) bekezdésben meghatározott esetekben a Közszolgáltató az ingatlantulajdonost írásban, haladéktalanul értesíti a hulladék elszállítása megtagadásának tényéről és okáról, és felszólítja a megtagadáshoz vezető ok vagy okok megszüntetésre.

***11. A vegyes hulladék gyűjtése***

**29. §** (1) Vegyes hulladék esetén a gyűjtőedények méretének és számának meghatározásakor két ürítés közötti időszakra ingatlanonként a keletkezett hulladékot, de legkevesebb 3,9 liter/fő/nap hulladékmennyiséget kell figyelembe venni.

(2) A közszolgáltatás által ellátandó területre rendszeresített, szabványos gyűjtőedények típusát, minimális térfogatát, darabszámát a Közszolgáltató az (1) bekezdésben foglaltakra figyelemmel állapítja meg az ingatlantulajdonos által bejelentett várható hulladékmennyiség és az ürítési gyakoriság alapján, melynek során lehetőség szerint figyelembe veszi az ingatlantulajdonos igényeit is.

(3) A vegyes hulladék ürítésének minimális gyakorisága az országos településrendezési és építési követelményekről szóló kormányrendelet szerinti nagyvárosias és kisvárosias lakóterületen heti két alkalom, egyéb (kertvárosi és falusias) lakóterületen heti egy alkalom. A Közszolgáltatóval kötött közszolgáltatási szerződés a fentieknél szigorúbb feltételeket, nagyobb gyakoriságot is meghatározhat. Az ingatlantulajdonos indokolt esetben a heti időszakon belül gyűjtési naponként eltérő számú ürítést kérhet.

(4) A gyűjtőedényben elhelyezhető vegyes hulladék tömege:

*a)* 110 literes gyűjtőedény esetében legfeljebb 20 kg,

*b)* 120 literes gyűjtőedény esetében legfeljebb 22 kg,

*c)* 240 literes gyűjtőedény esetében legfeljebb 44 kg,

*d)* 770 literes gyűjtőedény esetében legfeljebb 140 kg,

*e)* 1100 literes gyűjtőedény esetében legfeljebb 200 kg,

*f)* előtömörített hulladék esetén az *a)-e)* pontokban meghatározottak legfeljebb másfélszerese

lehet.

(5) Ha az átadásra kerülő hulladék mennyisége rendszeresen meghaladja az átvett gyűjtőedények űrtartalmát, vagy a gyűjtőedényben elhelyezhető hulladék tömegét, akkor a Közszolgáltató az ingatlantulajdonos értesítésével egyidejűleg jogosult

*a)* a tényleges mennyiségű hulladéknak megfelelő űrtartalmú edényre cserélni az eredeti gyűjtőedényt;

*b)* megemelni a gyűjtésre átadott gyűjtőedények számát;

*c)* megnövelniaz ürítési gyakoriságot.

(6) A Közszolgáltató elszállítást megelőzően ellenőrizheti az ürítésre előkészített tartályokban, gyűjtőedényben elhelyezett települési szilárd hulladékok tömegét akkor is, ha azok ürítésére a szolgáltatást igénybe vevő ingatlantulajdonos ingatlanán vagy telephelyén belül kerül sor.

(7) Amennyiben a gyűjtőedényben elhelyezett települési hulladék tömege a (6) bekezdésben meghatározott ellenőrzés során történő mérés alapján 20%-kal vagy annál nagyobb mértékben meghaladja a (4) bekezdésben meghatározott mértéket, úgy az előtömörített hulladéknak minősül.

(8) Az ingatlantulajdonos a Közszolgáltató ügyfélszolgálatánál három nappal korábban bejelenti a Közszolgáltatónak, ha ingatlanán az addig szokásos hulladékmennyiséget jelentősen meghaladó mennyiségű vegyes hulladék keletkezése várható. A bejelentés alapján a Közszolgáltató az ingatlantulajdonos által megjelölt időpontra vagy időtartamra a hulladék adott mennyiségének megfelelő gyűjtéséhez, elszállításához alkalmas nagyobb űrtartalmú, vagy további gyűjtőedényt, vagy a hulladék gyűjtésére alkalmas más gyűjtőeszközt az ingatlantulajdonos rendelkezésére bocsátja, valamint a többletszolgáltatást teljesíti, az ingatlantulajdonos pedig a többletszolgáltatás díját megfizeti.

(9) Ha az ingatlanon keletkező vegyes hulladék mennyisége alkalmilag haladja meg az átadott gyűjtőedények űrtartalmát, és az ingatlantulajdonos elmulasztja a (8) bekezdésben írt bejelentési kötelezettségét, vagy a hulladékot nem a rendelkezésére bocsátott gyűjtőedényben gyűjti, akkor a Közszolgáltató az így átadott, vagy a gyűjtőedény mellé kirakott hulladék elszállítását díjfizetés ellenében végzi, feltéve, hogy erre az adott területen alkalmazott technológia lehetőséget nyújt. A többletszolgáltatás tényéről annak megfelelő dokumentálása mellett és az ennek megfelelő díj alkalmazásáról a Közszolgáltató az ingatlantulajdonost egyidejűleg értesíti. A többletdíjat a számlán külön kell feltüntetni.

**30. §** (1) Amennyiben a gyűjtőedényben nem a megfelelő vegyes hulladék került elhelyezésre, akkor a Közszolgáltató a vegyes hulladék gyűjtés szabályainak megsértését megfelelően dokumentálja, és az ingatlantulajdonost felszólítja az e rendeletben meghatározott szabályok betartására.

(2) Ha a Közszolgáltató (1) bekezdésben foglaltaknak megfelelő felszólítását követően az ingatlantulajdonos egy éven belül újabb alkalommal a vegyes hulladék gyűjtésének szabályait sérti oly módon, hogy a vegyes hulladék gyűjtésére szolgáló gyűjtőedénybe nem vegyes hulladékot helyez el, a Közszolgáltató a vegyes hulladék gyűjtés szabályainak megsértését dokumentálja, és a dokumentumokat egyidejűleg megküldi a fővárosi főjegyző részére, és kezdeményezi hulladékgazdálkodási bírság kiszabását.

***12. A házhoz menő szelektív hulladékgyűjtés***

**31. §** (1)Az ingatlantulajdonos a települési hulladék részét képező papír, műanyag és fém hulladékokat a házhoz menő szelektív gyűjtéssel érintett – e rendelet *1. mellékletében* meghatározott – területeken rendelkezésre bocsátott hulladékgyűjtő edényekbe az alábbiak szerint külön gyűjti úgy, hogy:

*a)* a papírhulladékot a kék színű, vagy kék fedéllel ellátott gyűjtőedénybe;

*b)* a műanyag valamint a fém hulladékot együttesen a sárga színű, vagy sárga fedéllel ellátott gyűjtőedénybe helyezi.

(2) Az elkülönítetten gyűjtött papír, műanyag és fém hulladékokat tartalmazó gyűjtőedények ürítésének minimális gyakorisága az országos településrendezési és építési követelményekről szóló kormányrendelet szerinti nagyvárosias és kisvárosias lakóterületen heti egy alkalom, egyéb (kertvárosi és falusias) lakóterületen havi egy alkalom. A Közszolgáltató az ürítések gyakoriságát igény szerint növelheti.

(3) A Közszolgáltató elszállítást megelőzően ellenőrizheti az ürítésre előkészített elkülönítetten gyűjtött hulladékok gyűjtésére szolgáló gyűjtőedény tartalmát akkor is, ha azok ürítésére a szolgáltatást igénybe vevő ingatlantulajdonos ingatlanán vagy telephelyén belül kerül sor.

(4) Amennyiben a gyűjtőedényben nem a megfelelő elkülönítetten gyűjtött hulladék került elhelyezésre, akkor a Közszolgáltató az elkülönítetten gyűjtés szabályainak megsértését dokumentálja, és az ingatlantulajdonost felszólítja az elkülönítetten gyűjtés szabályainak jövőbeni betartására, valamint a gyűjtőedénybe elhelyezett hulladékot vegyes hulladékként hulladékkezelésre szállítja el. Az ingatlantulajdonos a válogatás fajlagos költségét a következő havi közszolgáltatási díj részeként, többletköltségként megfizeti.

(5) Ha a Közszolgáltató (4) bekezdésben foglaltaknak megfelelő felszólítását követően az ingatlantulajdonos egy éven belül újabb alkalommal az elkülönített gyűjtés szabályait sérti oly módon, hogy az elkülönítetten gyűjtött hulladék gyűjtésére szolgáló gyűjtőedényben nem a megfelelő hulladékot helyezi el, és ezt a Közszolgáltató észleli, akkor a Közszolgáltató az elkülönített hulladék gyűjtés szabályainak megsértését dokumentálja, és dokumentumokat egyidejűleg megküldi a fővárosi főjegyző részére, és kezdeményezi hulladékgazdálkodási bírság kiszabását.

**32. §** (1)Az ingatlantulajdonos a települési hulladék részét képező kerti biohulladékokat a házhoz menő kerti biohulladék gyűjtéssel érintett – e rendelet *2. mellékletében* meghatározott – területeken külön gyűjti úgy, hogy:

*a)* a lombot, kaszálékot, nyesedéket, vékony gallyakat a Közszolgáltató logójával ellátott, kereskedelmi forgalomban kapható - műanyag zsákba;

*b)* a vastagabb faágakat legfeljebb 1 méteresre darabolva, összekötve a lakókörzetre érvényes zöldhulladék gyűjtés napján helyezi ki.

(2) Az elkülönítetten gyűjtött kerti biohulladék elszállítási gyakorisága a március 1-től november 15-ig tartó vegetációs időszakban heti egy alkalom. A gyűjtési időszakot a Közszolgáltató a kedvező őszi időjárás függvényében meghosszabbíthatja, melyről az érintetteket honlaján és közlemény útján tájékoztatja. A Közszolgáltató a kerti biohulladékok elszállításának gyakoriságát igény szerint növelheti.

(3) A Közszolgáltató elszállítást megelőzően ellenőrizheti az előkészített elkülönítetten gyűjtött kerti biohulladék gyűjtésére szolgáló zsák tartalmát akkor is, ha azok gyűjtésére a szolgáltatást igénybe vevő ingatlantulajdonos ingatlanán vagy telephelyén belül kerül sor.

(4) Amennyiben a zsákban nem biohulladék került elhelyezésre, akkor a Közszolgáltató az elkülönített gyűjtés szabályainak megsértését dokumentálja, és az ingatlantulajdonost felszólítja az elkülönítetten gyűjtés szabályainak jövőbeni betartására. A Közszolgáltató a kerti biohulladék gyűjtésére szolgáló zsákban elhelyezett hulladékot vegyes hulladékként hulladékkezelésre szállítja el. Az ingatlantulajdonos a kezelés költségét a következő havi közszolgáltatási díj részeként, többletköltségként megfizeti.

(4) Ha a Közszolgáltató (4) bekezdésben foglaltaknak megfelelő felszólítását követően az ingatlantulajdonos egy éven belül újabb alkalommal az elkülönített gyűjtés szabályait sérti oly módon, hogy a kerti biohulladék gyűjtésére szolgáló zsákban nem biohulladékot helyez el, és ezt a Közszolgáltató észleli, akkor a Közszolgáltató az elkülönítetthulladék gyűjtés szabályainak megsértését dokumentálja, és dokumentumokat egyidejűleg megküldi a fővárosi főjegyző részére, és kezdeményezi hulladékgazdálkodási bírság kiszabását.

***13. Hulladékgyűjtő szigetek, hulladékgyűjtő udvarok***

**33. §** (1) A Közszolgáltató által létesített és üzemeltetett hulladékgyűjtő szigetekre történő hulladék szállításáról az ingatlantulajdonos gondoskodik.

(2) Az elkülönítetten gyűjtött hulladékot a hulladékgyűjtő szigeten – a Közszolgáltató előírásaira is tekintettel – úgy kell elhelyezni, hogy azok a műanyag és fém hulladékot leszámítva ne keveredjenek, és a környezetet ne szennyezzék.

(3) Az elkülönítetten gyűjtött hulladék elhelyezésére szolgáló hulladékgyűjtő szigetek használatának rendjét a Közszolgáltató honlapján közzéteszi.

(4) Az elkülönítetten gyűjtött hulladék elhelyezésére szolgáló szabványos gyűjtőedények elhelyezéséről, az edények ürítéséről, karbantartásáról, a gyűjtőedények, gyűjtőszigetek és környékük tisztán tartásáról, fertőtlenítéséről a Közszolgáltató gondoskodik.

**34. §** (1)A főváros hulladékgazdálkodási koncepciójának megfelelően kijelölt ingatlanokon létesített hulladékgyűjtő udvarokat a Közszolgáltató a hatályos jogszabályoknak és a közszolgáltatási szerződésben meghatározott módon megfelelően üzemelteti.

(2) A Közszolgáltató

*a) a* hulladékgyűjtő udvarok címét, megközelíthetőségét;

*b)* nyitvatartási idejét;

*c)* az adott hulladékudvaron átvehető hulladékok típusát, esetlegesen azok legnagyobb átadható mennyiségét;

*d) a* díjfizetés ellenében átvehető hulladékok körét és azok átvételi díját;

*e)* valamint a hulladékudvarok működési szabályzatát

a hulladékudvarokban kifüggeszti és honlapján közzéteszi.

**35. §** (1) A Közszolgáltató az általa üzemeltetett és arra alkalmas hulladékudvaron a természetes személy ingatlantulajdonosoknál keletkező

*a)* építési és bontási hulladékot;

*b)* elektromos és elektronikus berendezésekből származó hulladékot;

*c)* elem- és akkumulátor hulladékot;

*d)* gumiabroncs hulladékot;

*e)* fáradt olaj, étolaj és zsír hulladékot;

*f)* lom hulladékot;

*g)* elkülönítetten gyűjtött papír, fém, műanyag és üveg hulladékot;

*h)* egyéb, a környezetvédelmi hatóság által engedélyezett hulladékot

a hulladékudvar működési szabályzatában meghatározott módon átveszi.

(2) A Közszolgáltató megtagadhatja a hulladékudvarra szállított települési szilárd hulladék átvételét és elhelyezését, ha az adott hulladék hulladékfajta szerinti elkülönítése nem felel meg jogszabályban, vagy a hulladékudvar működési szabályzatában meghatározott követelményeknek.

***14. Lom hulladék gyűjtése***

**36. §** (1) A lom hulladék gyűjtéséről, elszállításáról, hasznosításáról és ártalmatlanításáról a Közszolgáltató évente egy alkalommal a hulladékgazdálkodási közszolgáltatás keretében – külön díj felszámítása nélkül – gondoskodik.

(2) A közszolgáltatás keretében a Közszolgáltató kizárólag a lakosságnál, a háztartásokban képződött, de a rendszeres hulladékszállításra használatos gyűjtőedényekben el nem helyezhető nagydarabos, lom hulladékot szállítja el.

(3) Lomtalanítás keretében közterületre nem helyezhető ki:

*a)* építési és bontási hulladék;

*b)* gumiabroncs hulladék;

*c)* gépjármű roncs, vagy termékként tovább nem használható jármű;

*d)* azipar, mezőgazdaság vagy szolgáltatási tevékenység során képződött hulladék;

*e)* veszélyes hulladék;

*f)* háztartásokban keletkező vegyes hulladék;

*g)* elkülönítetten gyűjtött papír, műanyag és fém hulladék;

*h)* kerti biohulladék.

(4) A lom hulladékot az ingatlantulajdonos elszállítás céljából a Közszolgáltató által hirdetmény útján, továbbá honlapján előzetesen megjelölt helyen és időpontban helyezheti ki.

(5) Az elszállítandó lom hulladékot a közterületen úgy kell elhelyezni, hogy az a jármű és gyalogos forgalmat ne akadályozza, a gyűjtő szállítóeszköz által jól megközelíthető legyen, a zöldterületeket és a növényzetet ne károsítsa, és ne járjon baleset vagy károkozás veszélyének előidézésével.

**37. §** (1) Természetes személy ingatlantulajdonos a háztartásában keletkező elkülönítetten gyűjtött egyes, a Közszolgáltató által nevesített és honlapján közzétett veszélyes hulladékát a lomtalanítás alkalmával ideiglenes gyűjtőpontokon a Közszolgáltató részére átadhatja.

(2) Közszolgáltató az ingatlantulajdonost írásban értesíti a lomtalanítás és a lomtalanítás alkalmával történő veszélyes hulladékgyűjtés időpontjáról, a veszélyes hulladékgyűjtő pontok helyszínéről, nyitva tartásukról.

***15. Elhagyott hulladék elszállítása***

**38. §** Ha a Fővárosi Önkormányzat tulajdonában álló közterületen elhagyott, vagy azon ellenőrizetlen körülmények között elhelyezett hulladék korábbi birtokosa vagy tulajdonosa a hulladék elszállítására és kezelésére vonatkozó Ht. szerinti kötelezettségének nem tesz eleget, a hulladék elszállításáról és kezeléséről a Közszolgáltató a közszolgáltatási szerződés keretein belül gondoskodik.

1. **fejezet**

**A közszolgáltatás keretében történő hulladékszállítás és kezelés**

***16. Hulladékok szállítása***

**39. §** (1) A Közszolgáltató a közszolgáltatás körébe tartozó hulladék elszállításához az egyes hulladékfajták átvételére alkalmas felépítménnyel rendelkező járművet, eszközt használ.

(2) A Közszolgáltató a főváros belső kerületeiben, különösen a Hungária-gyűrű és a Budai körút által határolt területeken belül a hulladékgyűjtést lehetőség szerint 7 óra előtt befejezi.

 (3) A Közszolgáltató az ingatlantulajdonost írásban értesíti a hulladékgyűjtés időpontjáról, külön megjelölve a vegyes, az elkülönítetten gyűjtött hulladékok gyűjtésének időpontjait.

(4) A Közszolgáltató a hulladékgyűjtés időpontjainak változásáról az ingatlantulajdonost a változás bekövetkeztét megelőzően legalább 15 nappal írásban értesíti.

(5) Rendkívüli időjárás esetén a hulladékgyűjtés átmeneti változása, szüneteltetése esetén a Közszolgáltató az ingatlantulajdonosokat honlapján és elektronikus média útján haladéktalanul értesíti.

(6) A Közszolgáltató az elkülönítetten gyűjtött települési hulladékot a vegyes hulladéktól elkülönítve, külön erre alkalmas felépítménnyel rendelkező járművel szállítja el az előkezelő, hasznosító telephelyre.

***17. Hulladékok előkezelése, hasznosítása, ártalmatlanítása***

**40. §** (1) A Közszolgáltató az ingatlantulajdonosoktól közszolgáltatás keretében átvett elkülönítetten gyűjtött hulladékokat szükség szerint válogatja. Válogatási technológia, vagy kapacitás hiányában a hulladékokat válogatásra más hulladékkezelési engedéllyel rendelkező hulladékkezelőnek is átadhatja.

(2) A Közszolgáltató az ingatlantulajdonosoktól közszolgáltatás keretében átvett vegyes hulladékot, lom hulladékot, az előkezelési, vagy hasznosítási művelet során fennmaradó, de energetikailag hasznosítható hulladékot, továbbá a közszolgáltatás keretében összegyűjtött közterületen elhagyott, vagy ellenőrizetlen körülmények között elhelyezett hulladékot energia kinyerése céljából a Fővárosi Hulladékhasznosító Műben hasznosítja.

(3) A Közszolgáltató az energetikai célú hasznosító kapacitás maximális kihasználása mellett fennmaradó vegyes hulladékot előkezelést követően hulladéklerakóban ártalmatlanítja. A fém visszanyerését követően ártalmatlanítja továbbá az energetikai hasznosítás során keletkező salak hulladékot, valamint a füstgáztisztításból keletkező hulladékot.

***VII. Fejezet***

**Záró rendelkezések**

**41. §** (1)Ez a rendelet – a (2) bekezdésben foglalt kivétellel – a kihirdetést követő hónap első napján lép hatályba.

(2) E rendelet 5. § (5) bekezdése és a 25. § (3) bekezdése 2014. március 1-jén lép hatályba.

**42. §** A Fővárosi Önkormányzat Környezetvédelmi Alapjáról szóló 12/2009. (III. 13.) Főv. Kgy. rendelet 2. § *c)* pontjának helyébe a következő rendelkezés lép:

„(A Környezetvédelmi Alap bevételei:)

*c) a Főváros közigazgatási területén kivetett hulladékgazdálkodási és természetvédelmi bírság,*”

**43. §** Hatályát veszti a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. rendelet.

 **Sárádi Kálmánné dr. Tarlós István**

 **főjegyző főpolgármester**

**INDOKOLÁS**

*Általános indokolás*

2013. január 1-jén hatályba lépett a hulladékról szóló 2012. évi CLXXXV. törvény (a továbbiakban: Ht.), a közszolgáltató hulladékgazdálkodási tevékenységéről és a hulladékgazdálkodási közszolgáltatás végzésének feltételeiről szóló 438/2012. (XII. 29.) Korm. rendelet (a továbbiakban: KözszolgR.).

Az új jogszabályokkal való összhang megteremtése érdekében a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. rendelet hatályon kívül helyezése és új rendelet megalkotása szükséges.

Jelen rendelet célja a Ht. 88. § (4) bekezdés a) és b) pont felhatalmazása alapján olyan szabályozás megalkotása tárgya, amely tartalmazza a hulladékgazdálkodási közszolgáltatás ellátásának és igénybevételének, továbbá az elkülönített hulladékgyűjtés részletes szabályait.

A felsőbb szintű jogszabályok változásából eredő jogalkotási kényszeren túl az új önkormányzati rendelet megalkotásának legfontosabb célja az, hogy a főváros teljes területén, 2013március végétől 2014 végéig ütemezetten bevezetésre kerülhessen a házhoz menő szelektív hulladékgyűjtés, amit a Fővárosi Önkormányzat KEOP 1.1.1/B pályázati konstrukció keretében megvalósuló „Fővárosi házhoz menő szelektív hulladékgyűjtési rendszer kialakítása” című nyertes pályázata keretében vállalt.

A házhoz menő szelektív hulladékgyűjtés bevezetése csak akkor lehet gazdaságos, ha ezzel egyidejűleg az ingatlantulajdonosok (lakossági és nem lakossági egyaránt) részére kötelező módón előírásra kerül a papír, műanyag és fém hulladékok elkülönítetten történő gyűjtése.

Jelen rendelet a 2015. január 1-i törvényi határidőre biztosítja a házhoz menő rendszerű szelektív hulladékgyűjtést a főváros egész területén. A fővárosi szelektív hulladékgazdálkodási rendszer úgy valósítható meg gazdaságosan, hogy minden ingatlantulajdonos számára kötelezővé válik a papír, műanyag és fém hulladékok elkülönítetten történő gyűjtése.

A közszolgáltatás kötelező igénybe vétele a lakosságnak és a költségvetési szerveknek nem jelent külön terhet. A hulladékgazdálkodási közszolgáltatás bővítésével jelentős mennyiségű települési hulladék (papír, műanyag és fém) lerakótól való eltérítése is megvalósul.

2014. március 1-től a kertes házas övezetekben kötelezővé válik a kerti biohulladékok elkülönített gyűjtése is.

Ezzel az intézkedéssel egyidejűleg jelentősen javul a főváros környezeti állapota és Budapest hozzájárul Magyarország európai uniós hulladékgazdálkodási kötelezettségének teljesítéséhez.

*Részletes indokolás*

*Az 1. §-hoz*

Meghatározza a rendelet tárgyi hatályát.

*A 2. §-hoz*

A kijelöli a hulladékgazdálkodási közszolgáltatás elvégzésére kizárólagosan jogosult Közszolgáltatót.

*A 3. §-hoz*

A Ht-ban meghatározott fogalmakon túl sorol fel és értelmez további, jelen rendeletben használt fogalmakat.

*A 4. §-hoz*

Meghatározza a Fővárosi Önkormányzat települési hulladékkal kapcsolatos feladatait, különösen a hulladékgazdálkodási közszolgáltatási szerződés Közszolgáltatóval történő megkötését, valamint a Ht. 61. § (4) bekezdésében kapott felhatalmazás alapján rendelkezik arról, hogy a közszolgáltatási szerződés útján gondoskodik a Fővárosi Önkormányzat a tulajdonában álló közterületen elhagyott vagy azon ellenőrizetlen körülmények között elhelyezett hulladékok elszállításáról és kezeléséről, továbbá rendelkezik a fővárosi hulladékgazdálkodási koncepció elkészítéséről.

*Az 5. §-hoz*

Meghatározza az ingatlantulajdonos települési hulladékkal kapcsolatos feladatait, rendelkezik egyes hulladéktípusok, így a papír, műanyag és fém hulladékok vegyes hulladéktól kötelezően elkülönített gyűjtéséről, a kerti biohulladék jelen rendelet 2. mellékletében meghatározott területeken történő külön gyűjtéséről, valamint a veszélyes hulladékok egyéb települési hulladékoktól való elkülönített gyűjtéséről.

A gazdálkodó szervezetek számára a papír, műanyag és fém hulladékok tekintetében előírt elkülönítetten történő gyűjtési kötelezettség vonatkozásában a Ht. 31. § (1) bekezdés e) pontjára és a KözszolgR. 3. § (2) bekezdés e) pontjára tekintettel meghatározza a hulladék átadásának szabályait.

*A 6. §-hoz*

Részletesen meghatározza a közszolgáltatás tárgyi hatálya alá eső tevékenységek körét.

*A 7. §-hoz*

Rendelkezik a természetes személy ingatlantulajdonosoknál keletkező egyes települési hulladékok közszolgáltatás keretében a hulladékudvarokon történő gyűjtéséről.

*A 8. §-hoz*

Rendelkezik a közszolgáltatási szerződés nyilvánosságáról.

*A 9. §-hoz*

Meghatározza a közszolgáltatási szerződés kötelező tartalmi elemeit.

*A 10. §-hoz*

A Ht. 35. § b) pontjának rendelkezése szerint meghatározza az alvállalkozók által végzett közszolgáltatási tevékenységek maximális mértékét. Továbbá meghatározza, hogy Közszolgáltató a lakossági és a költségvetési szervek részére nyújtott közszolgáltatásban alvállalkozót csak a lomtalanításhoz kapcsolódó veszélyes hulladék gyűjtése során vehet igénybe.

*A 11-12. §-okhoz*

Meghatározza a Fővárosi Önkormányzat közszolgáltatással kapcsolatos jogait és kötelezettségeit.

*A 13. §-hoz*

Meghatározza a Közszolgáltatónak az ingatlantulajdonosok részére bocsátott a hulladék gyűjtésére szolgáló gyűjtőedényekkel kapcsolatos jogait és kötelezettségeit.

*A 14. §-hoz*

Rendelkezik a gyűjtőedények szükség szerinti javításáról, cseréjéről és esetleges pótlásáról, valamint a közterületen elhelyezett gyűjtőedények tisztításáról és fertőtlenítéséről.

*A 15. §-hoz*

Rendelkezik a Közszolgáltatónak a közszolgáltatás folyamatos és teljes körű ellátásához szükséges feladatairól, különösen a hulladékgazdálkodási üzletszabályzat elkészítéséről és annak legfontosabb tartalmi elemeiről.

*A 16. §-hoz*

Rendelkezik a közszolgáltatási díj ingatlantulajdonosoktól történő beszedéséről.

*A 17. §-hoz*

Az ingatlantulajdonosok részére meghatározza a közszolgáltatás kötelező igénybevételét, és a közszolgáltatás körébe tartozó hulladékok Közszolgáltató részére történő átadásának kötelezettségét.

*A 18. §-hoz*

Rendelkezik arról, hogy az ingatlantulajdonos a rendeletben meghatározott gyakorisággal a közszolgáltatás körébe tartozó hulladékait a Közszolgáltatónak rendszeresen átadja.

*A 19. §-hoz*

Meghatározza az ingatlantulajdonosok által fizetendő közszolgáltatási díj megfizetésének módját.

*A 20. §-hoz*

Rendelkezik az ingatlantulajdonosnak a vegyes hulladék mennyiségére kiható változás esetén a Közszolgáltató felé történő bejelentési kötelezettségéről, valamint a tulajdonosváltás és a közszolgáltatásba újonnan történő bekapcsolódás esetén szükséges bejelentésről, továbbá a közterület-használati hozzájárulás birtokosok szerződéskötési kötelezettségéről.

*A 21. §-hoz*

Meghatározza a közszolgáltatás felfüggesztésének szabályait abban az esetben, ha az adott ingatlanon senki sem tartózkodik, emiatt hulladék sem keletkezik.

*A 22. §-hoz*

A hulladék gyűjtőedények ingatlantulajdonos általi átvételéről, rendeltetésszerű használatáról és tisztán tartási kötelezettségéről rendelkezik. Meghatározza a gyűjtőedények rendeltetéstől eltérő használata, valamint eltűnése vagy megsemmisülése esetére vonatkozó felelősségi viszonyokat.

*A 23. §-hoz*

A közterület-használati hozzájárulás jogosulttal megkötendő közszolgáltatás igénybevételére vonatkozó egyedi szerződés tartalmi elemeit határozza meg.

*A 24. §-hoz*

A közszolgáltatási díj megfizetésének módjáról rendelkezik. Szabályozza a számla adataival, összegével kapcsolatos kifogás emelésének módját, valamint a késedelmes díjfizetés és túlszámlázás problémakörét.

*A 25. §-hoz*

A hulladékgyűjtésre vonatkozó általános szabályokat határozza meg. Rendelkezik arról, hogy a szelektív házhoz menő gyűjtéssel érintett területeken nem helyezhető a vegyes hulladék gyűjtésére szolgáló gyűjtőedénybe a papír, műanyag és fém hulladék. Továbbá meghatározza, hogy építési és bontási valamint állati tetem és hulladékudvaron gyűjthető elektromos és elektronikai hulladék valamint veszélyes hulladék, továbbá mérgező, tűz és robbanásveszélyes anyag nem helyezhető el a települési vegyes hulladék gyűjtésére szolgáló edénybe.

Rendelkezik arról, hogy 2014. március 1-től nem helyezhető el kerti biohulladék a kerti biohulladék gyűjtéssel érintett területeken, mely rendelkezés elősegíteni kívánja annak a hulladékgazdálkodási célkitűzésnek a megvalósítását, hogy a biológiailag lebomló hulladékokat is minél nagyobb arányban eltérítsük a lerakótól.

*A 26. §-hoz*

Hulladéktömörítő berendezés használatának lehetőségeiről és feltételeiről rendelkezik.

*A 27. §-hoz*

Meghatározza, hogy a kerti biohulladék kivételével hulladékot csak a Közszolgáltató vagy a Fővárosi Önkormányzat tulajdonában álló a Közszolgáltató által rendszeresített hulladékgyűjtő edénybe lehet elhelyezni. Rendelkezik továbbá a hulladékgyűjtő edény ürítés céljából történő közterületre való kihelyezéséről, mely alapján a hulladékgyűjtő edényt a hulladék eltulajdonításának elkerülése, valamint közegészségügyi szempontok miatt csak az ürítést megelőző nap 20 órától lehet a közterületre kihelyezni a közlekedés, így a hulladékgyűjtő jármű közlekedésének akadályozását kizáró módon.

*A 28. §-hoz*

Meghatározza azon eseteket, amikor a Közszolgáltató a hulladékok elszállításának megtagadhatja, valamint az elszállítás megtagadása esetén szükséges írásbeli értesítéséről ingatlantulajdonos részére történő megküldéséről rendelkezik.

*A 29-30. §-okhoz*

A vegyes hulladék gyűjtésének részletes szabályait állapítja meg, meghatározza a hulladékgyűjtés szabályainak megsértése esetén szükséges teendőket.

*A 31. §-hoz*

A szelektív házhoz menő hulladékgyűjtésről, így a papír, fém és műanyag hulladék gyűjtéséről rendelkezik, meghatározza a szelektív gyűjtés szabályainak megsértése esetén szükséges teendőket.

*A 32. §-hoz*

A házhoz menő kerti biohulladék gyűjtésről rendelkezik, meghatározza a biohulladék zsákban, illetve a vastagabb faágak zsák mellé történő kihelyezésének módját, meghatározza a szelektív gyűjtés szabályainak megsértése esetén szükséges teendőket.

*A 33 - 35. §-okhoz*

A hulladékgyűjtő udvarok működéséről, nyitvatartásáról, a hulladékudvaron gyűjthető hulladékokról rendelkezik.

*A 36 - 37. §-okhoz*

A lakosságnál, háztartásokban keletkezett hulladék lomtalanítás körében történő gyűjtésének szabályait határozza meg.

*A 38. §-hoz*

A Fővárosi Önkormányzat tulajdonában álló közterületen elhagyott, vagy azon ellenőrizetlen körülmények között elhelyezett hulladék a közszolgáltatási szerződés keretein belül történő kezelésének jogi alapjait teremti meg.

*A 39. §-hoz*

Meghatározza a hulladékszállítás felsőbb jogszabályokban nem szabályozott kérdéseit, rendelkezik a hulladékgyűjtés időpontjának változása esetén az ingatlantulajdonosok felé szükséges értesítésről.

*A 40. §-hoz*

Meghatározza a hulladékkezelés felsőbb jogszabályokban nem szabályozott kérdéseit, szabályozza a lerakói kapacitások védelme érdekében a nem Budapesten keletkezett hulladékot hulladéklerakókba, valamint a Fővárosi Hulladékhasznosító Műbe történő beszállíthatóságának szabályait.

*A 41. §-hoz*

A Rendelet hatálybalépéséről rendelkezik. A biológiailag lebomló hulladékok, így annak részét képező kerti biohulladék kötelező külön gyűjtését a Ht. előírásai alapján miniszteri rendelet írja majd elő 2015. január 1-től. Annak érdekében, hogy a teljes biológiailag lebomló hulladék frakció külön gyűjtését a törvényi határidőig meg lehessen valósítani a fővárosban, szükséges e hulladékfrakció egy részének a kerti biohulladékoknak 2014. március 1-től történő kötelező külön gyűjtése a kertes házas övezetekben..

*A 42. §-hoz*

A főjegyző által a Főváros közigazgatási területén kivetett hulladékgazdálkodási és természetvédelmi bírságnak a Fővárosi Önkormányzat Környezetvédelmi Alapja bevételei közé sorolásáról rendelkezik.

*A 43. §-hoz*

A települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. rendelet hatályon kívül helyezéséről rendelkezik.

*1. melléklet a …/2013. ( . ) önkormányzati rendelethez*

**A házhoz menő papír, műanyag és fém hulladék gyűjtéssel érintett területek**

1. **2013. II. negyedév**
2. **I. kerület**

**Területhatár:** Alagút u. – Mészáros u. – Hegyalja u. – Felső rkp.

1. **II. kerület**

**Területhatár:** Felső (Bem) rkp. – Margit krt. – Bimbó út – Ribáry u. – Garas u. – Szilágyi E. fasor – Margit krt. – Bem József u.

**Területhatár:** Csalogány u. – Margit krt. – Bem József u. – Budai alsó (Bem) rkp.

1. **III. kerület**

**Területhatár:** Pacsirtamező u. – Vörösvári út – Bécsi út – Nagyszombat u.

**Területhatár:** Árpád fejedelem útja - Szépvölgyi út - Seregély u - Kecske u. - Nagyszombat u. - Végvár u. - Doberdó u. - Pacsirtamező u. - Vörösvári út

**Területhatár:** Monostori u – Nánási u. – Rozgonyi u. - Rákóczi u.-Mátyás király út-Kossuth L. üdülőpart

1. **IV. kerület**

**Területhatár:** Istvántelki u. – Árpád út – Rózsa u. – Szent Imre u. – Türr István u. – Mildenberger u. – Baross u. – Váci út – Árpád út – Löwy I. u. – Bocskai u. – Temesvár u. – Berda József u. – Tél u. – Elem u.

**Területhatár:** Baross u. – Mildenberg u. – Attila u. – Temesvári u. – Bocskai u. – Löwy I. u. – Váci út

**Területhatár:** Türr István u. – Szent Imre u. – Rózsa u – Deák Ferenc u. – Attila u.

**Területhatár:** Váci út – Mildenberg u. – Kisfaludy u. – Baross u.

**Területhatár:** Váci út – Fóti út – Baross u. – Mildenberg u. – Kisfaludy u.

1. **VI. kerület**

**Területhatár:** Bajcsy-Zsilinszky út – Teréz krt. – Király u.

1. **VIII. kerület**

**Területhatár:** Könyves Kálmán krt. – Vajda Péter u. – Orczy út – Üllői út

1. **IX. kerület**

**Területhatár:** Üllői út – Határ út – Napfény u. – Epreserdő u. – Ecseri út

**Területhatár:** Üllői út – Haller utca – Soroksári út – Fernc krt.

**Területhatár:** Üllői út – Ferenc krt. – Soroksári út – Közraktár u. – Vámház krt.

1. **X. kerület**

**Területhatár:** Maglódi út – Kada u. – Gyömrői út – Sibrik Miklós u.

**Területhatár:** Mádi u. – Újhegyi u. – Gyömrői út – Sibrik Miklós u.

**Területhatár:** Jászberényi út – Vadszőlő u. – Magyarfalu u. – Zöld pálya u.

1. **XI. kerület**

**Területhatár:** Tétényi út – Sárbogárdi u. – Fehérvári út – Etele út

**Területhatár:** Bartók Béla út – Bocskai út – Október 23. u. – Irínyi János u. – Műegyetem rkp. – Lágymányosi út – Dombóvári út – Hamzsabégi u.

1. **XII. kerület**

**Területhatár:** Istenhegyi út – Németvölgyi út – Jagelló út – Hegyalja út – Németvölgyi út – Érdi út – Hóvirág út – Táboros-hegy – Hegyhát út – Eötvös út – Diana u. – Istenhegyi út

1. **XIV. kerület**

**Területhatár:** Kerepesi út – Róna u. – Bolgárkertész u. – Őrs vezér tere – Füredi u. – Szentmihályi út

**Területhatár:** Hungária krt. – Vágány u. – Dózsa Gy. út – Thököly út – Kerepesi út

**Területhatár:** Miskolci u. – Csömöri út – Szuglói körvasútsor – Egressy út

**Területhatár:** Miskolci u. – Egressy út – Szuglói körvasútsor – Mogyoródi út **Területhatár:** Fogarasi út – Gvadányi u. – Öv u. – Mogyoródi út

1. **XV. kerület**

**Területhatár:** Szentmihályi út – Bánkút u. – Páskomliget u. – Nyírpalotai út – Késmárk u.

1. **XVI. kerület**

**Területhatár:** Szlovák út – Rákospalotai határút – Csömöri út – György u.

**Területhatár:** György u. – János u. – Csömöri út – Rákospalotai határút

**Területhatár:** János u. – Rákospalotai határút – Csömöri út – Rákóczi u.

**Területhatár:** Pálya u. – Rákospalotai határút – Csömöri út – Rákóczi u.

**Területhatár:** Pálya u. – Rákospalotai határút – Csömöri út – Vazul u. – Körvasút u.

1. **XVII. kerület**

**Területhatár:** Pesti út – Borsó u. – Újlak u. – Gyökér u. – Ferihegyi út – Rákospatak u. - Kaszáló u.

**Területhatár:** Aranylúd u. – Flamingó u. – Lázár deák u.

1. **XVIII. kerület**

**Területhatár:** Derkovits Gyula u. – Mikszáth K. u. – Üllői út – Lakatos u. – Egressy u. – Kártoló u.

1. **XIX. kerület**

**Területhatár:** Üllői út – Kisfaludy u. – Ady Endre út – Vas Gereben u.

**Területhatár:** Üllői út – Mátyás király u. – Ady Endre út – Kisfaludy u.

1. **XX. kerület**

**Területhatár:** Helsinki út – Határ út – Török Flóris u. – Nagysándor József u.

1. **XXI. kerület**

**Területhatár:** Ady Endre út – Táncsics u. – Árpád u. – Duna u.

1. **XXII. kerület**

**Területhatár:** Hunyadi János u. – Kitérő út – Leányka u. – Anna u. – Plébánia u. –Savoyai Jenő tér – Kossuth Lajos u.

**Területhatár:** Horogszegi határsor – Ringló u. – Méhész u. – Ady E. u.

**Területhatár:** Kertész u – Árpád u. – Alsó Sas u. – Tóth József u. – Gádor u.

1. **XXIII. kerület**

**Területhatár:** Grassalkovich út – Rézöntő u. – Könyes u. – Török u.

**Területhatár:** Grassalkovich út – Rézöntő u. – Tárcsás u. – Szabóky R. u. – Erzsébet u.

**Területhatár:** Grassalkovich út – Hősök tere – Templom u. – Vecsés u. – Szérűskert u. – Könyves u. – Tárcsás u. – Szabóky R. u. – Erzsébet u.

**Területhatár:** Kő u. – Ugarszél u. – Erzsébet u. – Szamaránszky dűlő – Vecsés út – Szérűskert u. – Könyves u.

1. **2013. III. negyedév**
2. **V. kerület**

**Területhatár:** Szent István krt. – Pesti alsó rakpart – Vámház krt. – Múzeum krt. – Károly krt. – Bajcsy-Zsilinszky út

1. **VI. kerület**

**Területhatár**: Teréz krt. – Podmaniczky u. – Ferdinánd híd- Lehel u. – Bulcsú u. – Szabolcs u. – Dózsa György út – Városligeti fasor – Király u.

1. **VII. kerület**

**Területhatár:** Károly krt. – Király u.- Városligeti fasor – Dózsa György út – Thököly út – Rákóczi út

1. **VIII. kerület**

**Területhatár:** Üllői út – Múzeum krt. – Rákóczi út – Kerepesi út – Hungária krt. – Vajda Péter u. – Orczy út

1. **X. kerület**

**Területhatár:** Sibrik Miklós út – Maglódi út – Sírkert út – Kozma u. – Hangár u. – Harmat u. – Újhegyi út – Mádi u.

1. **XIV. kerület**

**Területhatár:** Csömöri út – Ungvár u. – Szuglói körvasútsor u. – Rákospatak u.

1. **XVI. kerület**

**Területhatár:** Szuglói Körvasút sor – Budapesti út – József u. – Csömöri út

1. **XVII. kerület**

**Területhatár:** Pesti út – Péceli út – Csabai út – Budapest határ

1. **XVIII. kerület**

**Területhatár:** Margó Tivadar u. – Sallai Imre u. - Üllői út

1. **XXI. kerület**

**Területhatár:** Szent István út – Hollandi út – Határ u. – Szellős u. – Liget u. – Damjanich János u. – Almás u. – Szőlős u. – Szent István u.

1. **2013. IV. negyedév**
2. **XI. kerület**

**Területhatár:** Hunyadi János út – Kitérő út – Kővirág sor – Borszéki u. – Etele út – Vasút u. – Bartók Béla út – Tétényi út – Hengermalom út – Fehérvári út – Dombóvári út – Duna u.

1. **XIII. kerület**

**Területhatár:** Duna part- Balzsam u. – Göncöl u. – Gyöngyösi u. – Béke u. – Kámfor u. – Tatai út – Vizafogó u. – Tahi u.

1. **XVI. kerület**

**Területhatár:** Kerepesi út – Veres Péter út – Szabadföld út – Budapest városhatár – Rákospalotai határút – Szlovák út – Csömöri út – József u. – Budapesti út – Szolnoki út

1. **XVIII. kerület**

**Területhatár:** M5 kivezető szakasz – Budapest városhatár – Üllői út – Sallai Imre u. – Gilice tér- Közdűlő u. – Lőrinci út – Méta u.

**Területhatár:** Margó Tivadar u. – Vörösmarty u. – Barcsai u. – Kolozsvári u. – Méta u. – Kele u.

**Területhatár:** Kolozsvár u. – Méta u. – Ipacsfa u. – Közdűlő út - Gilice tér – Sallai Imre u. – Margó Tivadar u.

1. **XX. kerület**

**Területhatár:** Grassalkovich u. – Meddőhányó u. – Vizisport u. – Csepeli átjáró

**Területhatár:** Alsóteleki u. – Vágóhíd u. – Wesselényi u. – Helsinki út

**Területhatár:** Wesselényi u. – Orsolya u. – Ritka u. – Eperjes u. – Ábrahám Gy. u.

1. **XXI. kerület**

**Területhatár:** II. Rákóczi Ferenc út – Kis nyírfa u. – Plutó u. - Csepeli út – Akácfa u. – Tihanyi u.- Szent Miklósi út – Erdőalja u. – Szent István u.

**Területhatár:** Dunadűlő út – Határ u. – Késmárki u. - Széchenyi István u. – Kikötő u. – Makád u. – Szatmári u. – József Attila u. – Barcs tér – Katona József u.

**Területhatár:** Kolozsvári u. – Katona József u. – Táncsics Mihály u. – Széchenyi u.

**Területhatár:** Vágóhíd u. – Komáromi u. – Katona József u. - Temesvár u.

1. **XXII. kerület**

**Területhatár:** M0- Nagytétényi út – Szentháromság u. – Pintyőke u. – Honvéd u.

1. **2014. I. negyedév**
2. **I. kerület**

**Területhatár:** Rakpart – Csalogány u. – Széll Kálmán tér – Szilágy Erzsébet fasor – Alkotás út – Krisztina krt. – Kosciuszkó Tádé u. – Kuny Domonkos u. – Győző u. – Mészáros u. – Alagút u.

1. **II. kerület**

**Területhatár:** Budakeszi út – Budapest városhatár – Kulcs u. – Hideg u. – Gerecse u. – Honvéd u. – Kővári u. – Arad u. – Cenk u. – Kőhegyi út – Hűvösvölgyi út – Völgy u. – Vadaskerti u. – Hűvösvölgyi út

1. **III. kerület**

**Területhatár:** Monostori út – Nánási út – Gázgyár u. – Rakpart – Vörösvári út – Hévízi út – Bogdáni út – Huszti út – Kazal u. – Szentendrei út

**Területhatár:** Pünkösfürdő u. – Kossuth Lajos üdülőpart – Hadrianus u. – Madzsar József u. – Táncsics Mihály u. – Ezüsthegyi u. – Hollós Korvin Lajos u. – Ország út – Pünkösfürdő

1. **IV. kerület**

**Területhatár:** Külső Szilágyi út – Homoktövis u. – Csíksomlyó u. – Korond u. – Homoktövis u. – Farkaserdő u. – Óceánárok u.

1. **IX. kerület**

**Területhatár:** Üllői út – Könyves Kálmán körút – Soroksári út – Haller u.

1. **XII. kerület**

**Területhatár:** Szilágyi Erzsébet fasor – Krisztina krt. – Alkotás u. – Királyhágó u. – Győri u. – Csörsz u. – Alkotás u. – Jagelló u. – Németvölgyi út – Kékgolyó u. – Városmajor u.

1. **XIII. kerület**

**Területhatár:** Pesti alsó rakpart – Népfürdő u. – Vizafogó u. – Tatai út – Szegedi út – Dévényi u. - Vágány u. – Dózsa György út – Szabolcs u. – Bulcsú u.- Lehel u. – Váci út – Szent István krt.

1. **XVII. kerület**

**Területhatár:** Régi vám u. – 526. u. – Pesti út – Vasút sor – Budapest határ – Péceli út – Csabai út - Üllői út – Pesti út – Ferihegyi repülőtérre vezető út – Sajó u. – Forgó u. – Csévéző u. – Gyömrői út – Budapest városhatár

1. **XVIII. kerület**

**Területhatár:** Üllői út – Ferihegyi repülőtérre vezető út – Sajó u. – Forgó u. – Csévéző u. – Gyömrői út – Frangepán u. – Álmos u. – Felsőcsatári út – Hangár u. – Csillag u. – Nefelejcs u. – Mikszáth Kálmán u.

1. **2014. II. negyedév**
2. **IV. kerület**

**Területhatár:** Duna vonala – Budapest városhatár – Szilágyi u. – Görgey Artúr u. – Szent Imre u. – Türr István u. – Baross u. – Fóti út – Váci út

**Területhatár:** Dugonics u. – Madridi u. – Vasút – Elem u. – Tél u.

**Területhatár:** Görgey u. – Rózsa u. – Árpád út – Istvántelki u. - Elem u. – vasút vonala

1. **X. kerület**

**Területhatár:** Üllői út – Ferihegyi repülőtérre vezető út – Vaspálya u. – Maglódi út – Kozma u. – Régi vám u. – Határmalom u. – Pesti határút – Sárga rózsa u. – Kerepesi út – Hungária krt.– Könyves Kálmán krt. – Üllői út

1. **XIV. kerület**

**Területhatár:** Kerepesi út – Hungária krt. – vasút vonala – Szegedi út – Tatai út – Körvasútsor – Kacsóh Pongrác út – Nagy Lajos király útja – Ungvár u. – Rákospatak u. – Csömöri út – Miskolci u. – Gvadányi út – Fogarasi út – Öv u. – Egyenes u. – Kerepesi út

1. **XV. kerület**

**Területhatár:** Taksony u. – Pázmány Péter u. – Harsányi Kálmán u. – Budapest városhatár – Rákospalotai határút – Körvasút sor

1. **XVI. kerület**

**Területhatár:** Sárga rózsa u. – Pesti határút – Bökényföldi út – Rákosligeti határsor – Budapest városhatár – Szabadföld út – Veress Péter út

1. **XVII. kerület**

**Területhatár:** Határmalom u. – Bökényföldi út – Rákosligeti határsor – Budapest városhatár – Szent Imre herceg út – Liget sor

1. **2014. III. negyedév**
2. **II. kerület**

**Területhatár**: Szilágyi Erzsébet fasor – Gábor Áron u. – Pusztaszeri út – Szeréna út – Szemlőhegyi út – Bimbó u . – Árpád fejedelem útja – Szépvölgyi út- Hármashatárhegy – Máriahegyi dűlő – Budapest városhatár – Hűvösvölgyi út – Vadaskert – Közép u. – Tökhegy

1. **III. kerület**

**Területhatár:** Hármashatárhegy- Szépvölgyi út – Bécsi út – Hévízi út – Huszti út – Kazal u. – Szentendrei út – Mátyás király út – Kossuth Lajos üdülőpart

1. **XI. kerület**

**Területhatár:** Kakukkhegyi erdősor – Irhás árok – Törökbálinti út – Érdi út – Németvölgyi út – Hegyalja út – Szent Gellért rakpart – Műegyetem rakpart – Irinyi József u. – Október 23. u. – Bartók Béla út – Hamzsabégi út – Vasút u. – Kövirág sor – Ringló u. – Péterhegyi u. – Balatoni út – Máriaremetei út – Kamaraerdei u. – Budapesti városhatár – Kakukkhegyi erdősor

1. **XII. kerület:**

**Területhatár:** Városmajor u. – Szilágyi Erzsébet fasor – Budakeszi út – Budapest városhatár – Kakukkhegyi erdősor – Irhás árok – Törökbálinti út – Rácz Aladár út – Hóvirág út – Kázmér u. – Eötvös út – Svábhegy – Diana u. – Költő u. Istenhegyi út – Alkotás út – Városmajor u. – Szilágyi Erzsébet fasor

1. **XXII. kerület:**

**Területhatár:** Ady Endre u. – Anna u. – Kossuth Lajos út – Sas u. – Árpád u. – Kertész u. – Gádor u.- Mező u. – Tóth József u. – Duna vonala – Budapest városhatár

1. **2014. IV. negyedév**
2. **IX. kerület**

**Területhatár:** Gubacsi hídfő – Hídépítő u. – Duna vonala – Könyves Kálmán krt. – Üllői út – Ecseri út – Epres erdő – Határ út

1. **XVIII. kerület**

**Területhatár:** Vörösmarty u. – Margó Tivadar u. – Üllői út – Lakatos u. – Egressy Gábor u. – Hofherr Albert u. – Puskás Ferenc u. – Darányi Ignác u. – Kolozsvári u.

1. **XIX. kerület**

**Területhatár:** Nagykőrösi út – Méta u. – Kolozsvár u. – Darányi Ignác u. – Puskás u. – Hofherr Albert u. –Üllői út – Vas Gereben u. – Ady Endre út – Határ út

1. **XX. kerület**

**Területhatár:** Határ út – Nagykőrösi út – Szentlőrinci út- Köves út – Alsó határút – Vágóhíd u. – Bólyai János u. – Helsinki út – Nagysándor József u. – Jókai Mór u.

1. **XXI. kerület**

**Területhatár:** Szabadkikötő út – Duna vonala – Budapest városhatár – Akácfa u. – Plútó u. – Orion u. – Kisnyírfa u. – II. Rákóczi Ferenc út – Ady Endre u. – Duna u. – Árpád u. – Táncsics Mihály u. – Katona József u. – Kolozsvári u. – Széchenyi István u. – Szatmári u. – Katona József u. – Duna vonala

**Területhatár:** Budapest városhatár – Hollandi út – Szent István u. – Erdőalja út – Völgy u. – Szentmiklósi út – Tihanyi u. – Királyerdő

1. **XXIII. kerület**

**Területhatár:** Helsinki út – Meddőhányó u. – Duna vonala – Budapest városhatár – M5 szakasz – Szentlőrinci út – Köves u. – Alsó határút – Vágóhíd u. – Bólyai u. – Meddőhányó u. – a Duna vonala – Könyves u.

*2. melléklet a …/2013. ( . ) önkormányzati rendelethez*

**A házhoz menő kerti biohulladék gyűjtéssel érintett területek**

**1. I. kerület:**

Mészáros u.- Krisztina krt.- Döbrentei tér - Szent Gellért rkp. által határolt terület

**2. II. kerület:**

Szilágyi Erzsébet fasor - Budakeszi út - Kuruclesi út - Gyémántos lépcső - Széher út -Lipótmezei út - Hűvösvölgyi út - Kelemen László u. - Pasaréti tér - Csévi u. - Kapy u.-Törökvész út - Gábor Áron u. - Pasaréti út által határolt terület

Páfrány út - Pasaréti út - Kelemen László u. - Hűvösvölgyi út - Hidegkúti út - városhatár-Kulcs u. - Gerecse u. - Honvéd u. - Kővári út - Arad u. - Cenk u. - Kőhegyi út - Rezeda u. -Hidegkúti út által határolt terület

Feketefej u. - Nagykovácsi út - Hűvösvölgyi út - Máriaremetei út - Hímes u. - József Attila útja - Honfoglalás u. - Koppány vezér u. által határolt terület

Pusztaszeri út - Törökvész út - Kapy u. - Csévi u. - Pasaréti út - Páfrány út - Kondor út - Görgényi út - Látóhegyi út - Glück Frigyes út - Szépvölgyi út által határolt terület

Margit krt.- Szilágyi Erzsébet fasor - Pasaréti út - Gábor Áron u. - Törökvész út - Alsó Törökvész út - Bimbó út által határolt terület

Pusztaszeri út - Törökvész út - Alsó Törökvész út - Bimbó út - Margit krt. - Árpád fejedelem útja - Szépvölgyi út által határolt terület

Hidegkúti út - Máriaremetei út - Hímes u. - József Attila útja - Honfoglalás u.- Koppány vezér u. által határolt terület

**3. III. kerület:**

Monostori út - Szentendrei út - Rákóczi u.- Mátyás király út - Kossuth Lajos üdülőpart-Római part - Pók u.-Nánási út- Vitorla u. - Arató Emil tér - Kadosa u. - Palicsi u.- Monostori út által határolt terület

Mátyás király út - Ürömi út - Rókahegyi út - Hegyláb u. - Dózsa György u. - Hollós Korvin Lajos u. - Szentendrei út - Pünkösdfürdő u.- Királyok útja és a városhatár által határolt terület

Bécsi út - Kocsis Sándor út - Erdőalja út - Királylaki lépcső - Királylaki út - Erdőalja lépcső - Erdőalja út - Viharhegyi út - Farkastorki út - Farkastorki lejtő - Laborc u. által határolt terület

Aranyhegyi út - Pusztakúti út - Ürömi út - Mátyás király út - Szentendrei út és a vasút által határolt terület

Ürömi út - Rókahegyi út - Hegyláb u. - Dózsa György u. - Ezüsthegy u. - Táncsics Mihály u.- Ország út és a városhatár által határolt terület

Pacsirtamező u. - Kiscelli u. - Szőlő u. - Vörösvári út - Flórián tér - Szentendrei út -Bogdáni út - Hévizi út - Vörösvári út - Bécsi út - Perényi út - Remetehegyi út - Máramaros köz - Remetehegyi árok - Hármashatárhegyi út - Szépvölgyi út - Bécsi út - Nagyszombat u. által határolt terület

Remetehegyi árok - Máramaros köz - Remetehegyi út - Perényi út - Bécsi út - Vörösvári út - Hévizi út - Bogdáni út - Szentendrei út - Keled út - Pomázi út - Bécsi út – Laborc u. - Farkastorki lejtő - Farkastorki út - Viharhegyi út - Erdőalja út - Erdőalja lépcső által határolt terület

**4. IV. kerület:**

Csíksomlyó u. – Homoktövis u. – Megyeri út - Koszterna Gy. u. – Somlyói Nagysándor József u. - Ezred u. – Váci út – Székesdűlő sor – Pihenő köz - Megyer temető által határolt terület

Madridi u. – Pozsonyi u. – Tél u. – Berlini u. – Brüsszeli u. – Bécsi u. által határolt terület

Váci út – Julianus barát u. – Megyeri út – Reviczky u. – Baross u. – Károlyi I. u. által határolt terület

Baross u. – Fóti út – Nádor u. – Templom u. – Károlyi I. u. által határolt terület

Baross u. – Erdősor út – Sporttelep u. – Szőnyi I. u. – Erdősor út – Pálya u. – Tábor u. – Fóti út által határolt terület

Váci út – Szilas patak – Megyeri út – Julianus barát u. által határolt terület

Nádor u. – Fóti út – Blaha L. u. – Lahner Gy. u. – Szilágyi u. – Görgey A. u. által határolt terület

Istvántelki u. – Klára u. – Elem u. által határolt terület

**5. VIII. kerület:**

Üllői út – Orczy út – Vajda Péter u. – Könyves Kálmán körút által határolt terület.

Kerepesi út – Hungária körút – Asztalos Sándor u. által határolt terület.

**6. X. kerület:**

Kőbánya Kertváros: Jászberényi út – Vadszőlő u. – Magyarfalu u. – Zöld pálya u. által határolt terület.

Gyömrői út – Vaspálya u. – Román u. – Kápolna u. – Ihász u. – Harmat u. – Kada u. – Petrőczy u. – Noszlopy u. által határolt terület.

Hangár u. – Felsőcsatári út – Kozma u. – Sírkert u. – Maglódi út – Jászberényi út – Kőrösi Csoma Sándor út – Mádi u. – Újhegyi út – Gyömrői út által határolt terület.

Dömsödi u. – Nagyicce u. – Pilisi u.– Nemes u. – Keresztúri út által határolt terület

**7. XI. kerület:**

Szent Gellért rkp.- Bartók Béla út - Karolina út - Villányi út – Budaörsi út - Hegyalja út által határolt terület

Budaörsi út - Sasadi út - Érdi út - Németvölgyi út - Hegyalja út által határolt terület

Andor u.- Budafoki út - Hunyadi János út - Mezőkövesd u. - Forgalmi u. - Sáfrány u. -Vasvirág sor - Szerelmey Miklós u. - Hajtány sor - Egér út által határolt terület

Gépész u.- Kővirág sor - Méhész u. - Ringló út - Péterhegyi út és a vasút által határolt terület

Dombóvári út - Sárbogárdi út - Bartók Béla út - Vasút u. - Etele tér - Borszéki u. - Andor u. - Szerémi út által határolt terület

Sasadi út - Budaörsi út - Felső határút - Ördögorom lejtő - Varjúháj u.- Kakukkhegyi út - Irhás árok - Törökbálinti út által határolt terület

**8. XII. kerület:**

Szilágyi Erzsébet fasor - Budakeszi út - Zugligeti út - Béla király út és a fogaskerekű által határolt terület

Szilágyi Erzsébet fasor - Krisztina krt. - Alkotás u.- Nagyenyed u. - Istenhegyi út - Diana u. - Kakukk út - Tündér u.- Költő u. és a fogaskerekű által határolt terület

Istenhegyi út - Diana u.- Kakukk út - Tündér u. - Költő u. -Diana u. - Mártonhegyi út- Denevér út - Ágnes út - Hó u.- Hóvirág út - Érdi út - Németvölgyi út által határolt terület

Alkotás u.- Hegyalja út - Németvölgyi út - Nagyenyed u. által határolt terület

Béla király út - Csillagvölgyi út - Eötvös út - Hegyhát u. - János Zsigmond u. - Rácz Aladár u. - Ágnes u.- Széchenyi emlékút - Karthauzi u.- Diana u.- Költő u. által határolt terület

Irhás árok - Törökbálinti út - Hóvirág út - Hó u.- Ágnes u. - Denevér út

Mártonhegyi út - Karthauzi u. - Széchenyi emlékút - Ágnes u.- Rácz Aladár u.- János Zsigmond u.- Kázmér út - Borbála lépcső - Edvi Illés u. - Nőszirom u.- Adorján út által határolt terület

**9. XIII. kerület:**

Göncöl u. – Gyöngyösi u. – Béke u. – Fiastyúk u. által határolt terület

Göncöl u. – Kámfor u. – Tatai u. – Rokolya u. – Béke u. – Gyöngyösi u. által határolt terület

**10. XIV. kerület:**

Egressy út – Szuglói Körvasút sor – Öv u. – Fogarasi út – Vezér u. által határolt terület

Szuglói Körvasút sor – Csömöri út – Nagy Lajos király útja – Ilosvai Selymes u. által határolt terület

Szuglói Körvasút sor – Egressy út – Nagy Lajos király útja – Csömöri út által határolt terület

Vezér u. – Fogarasi út – Nagy Lajos király útja – Egressy út által határolt terület

Csertő u. – Füredi u. – Nagy Lajos király útja – Fogarasi út által határolt terület

Szuglói Körvasút sor – Csömöri út – Nagy Lajos király útja – Ungvár u. által határolt terület

Nagy L. király útja – Thököly út – Mexikói út – Horvát Boldizsár u. által határolt terület

Nagy L. király útja – Kerepesi út – Fogarasi út által határolt terület

Nagy L. király útja – Fogarasi út – Róna u. – Thököly út által határolt terület

Szőnyi u. – Udvard u. – Ógyalla u. – Tengerszem u. – Szuglói Körv. sor – Komáromi út – Rákos tér által határolt terület

Róna u. – Fogarasi út – Mexikói út – Thököly út által határolt terület

Hungária krt. – Thököly út – Dózsa Gy. út – Ajtósi D. sor – Hermina u. – Borostyán u. által határolt terület

Gvadányi u. – Füredi u. – vasút által határolt terület

**11. XV. kerület:**

Aporháza u. – M 3-as – Szentmihályi út – Régi Fóti út által határolt terület

Szentkorona útja – Apolló u. – Drégelyvár u. – Rákospalotai Körv. sor – Kolozsvár u. által határolt terület

Bácska u. – Szőcs Á. u. – Régi Fóti út – Külső Fóti út – Szántóföld út – Károlyi S. út (Mélyfúró u.-ig) – Ajándék u. – Csomád u. – Székely E. u. – Vasút vonala által határolt terület

Bácska u. – Szőcs Á. u. – Szentmihályi út – M 3-as – Szécsényi u. – Dembinszky u. – Pázmány P. u. által határolt terület

Szentmihályi út – Bánkút u. – Szentkorona útja – Kolozsvár u. – Rákospalotai Körv. sor – Taksony u. – Dembinszky u. – Szécsényi út – M 3-as – Gábor Á. u által határolt terület

Bánkút u. – Gazdálkodó út – Nyírpalota u. – Apolló u. – Szent Korona útja által határolt terület

**12. XVI. kerület:**

Nógrádverőce u. – Zsemlékes út – Íjász u. – Zselic u. – Léva u. – Újszász u. által határolt terület

Csömöri út – Cserhida u. – Rendelő u. – Katymár u. – Asztag u. – Árpádföldi út – Csöbör u. – Vecseház u. – Fürge u. – Budapesti út – Szlovák út által határolt terület

Veres Péter út – Pilóta u. – Újszász u. – Ballada u. - Emlékkő u. – Prohászka O. u. – Pesti határút – Sárgarózsa u. által határolt terület

Ostoros út – Vidámvásár u. – Somkút u. – Nógrádverőce u. – Szabadföld út – Ostorhegy u. által határolt terület

Csömöri út – Rózsa u. – Piros rózsa u. – Veres P. út által határolt terület

Csömöri út – Szlovák u. – Budapesti út – Nagy L. kir u. által határolt terület

Csömöri út – Sándor u. – Budapesti út – Rózsa u. által határolt terület

Budapesti út – Főhadnagy u. – Datolya u. – Margit u. –– Sashalmi tér – Thököly út által határolt terület

Rákospalotai határút – Rozsos u. – Gusztáv u. – Mókus u. – Csömöri út – János u. által határolt terület

Csömöri út – Mátyás kir. útja – Budapesti út – Sándor u. által határolt terület

Budapesti út – Magtár u. – Szabadföldi út – Simongát út – Vidámvásár u. – Ostoros út által határolt terület

Sarjú út – Veres Péter út – Pirosrózsa u. – Budapesti út – Thököly út – Margit u. által határolt terület

Budapesti út – Arany J. u. – Margit u. – Datolya u. – Főhadnagy u. által határolt terület

Rákospalotai határút – János u. – Csömöri út – Rákóczi út által határolt terület

Rákospalotai határút – Rákóczi út – Csömöri út – Körvasút sor – Vazul u. által határolt terület

**13. XVII. kerület:**

Zrínyi u. – Péceli út – Korsó u. – Ecsedháza u. – Mezőőr út – Izbég u. – Nemesbük u. – Nagyszentmiklósi út – Szárazhegy u. – Ököl u. – Pesti út által határolt terület.

Pesti út – Zsigmond u. – Görömböly u. – Pásztorfalva u. – Kísérő u. – Rózsaszál u. – Irsa u. – Pipishegy u. – Zrínyi u. által határolt terület.

Ferihegyi út – Vasút sor – Váltóőr u. – Szabadság sugárút – Csabai út – Tápióbicske u. – Pesti út – Zrínyi u. – Pipishegy u. – Vasad u. – Strázsahegyi dűlő – Összekötő út – Agyaghegyi dűlő – Felsőbánya u. – Sülysápi u. által határolt terület.

Rákoscsaba u. – Zrínyi u. – Pesti út – Tápióbicske u. – Péceli út – Szabadság sugárút – Vasútőr u. által határolt terület.

Naplás út – Kopolya u. – Tarcsai út – Czeglédi Mihály u. – Lajosház u. – Battonya u. – Színes u. – Péceli út – Rákoscsaba u. által határolt terület.

Szent Imre herceg út – Naplás út – Inda u. – Ároktő út által határolt terület.

Lőrinci út – Nagylegelői u. – Lilaakác u. – Magvető u. – Létai András u. – Magyar szárnyak dűlő – Újmajori u. – 513. u. – Pesti út – Borsó u. – Újlak u. – Széchenyi u. – Táncsics Mihály u. által határolt terület.

Cinkotai út – Forrásmajori u. – Szőlőfürt u. – Ároktő u. – Liget sor által határolt terület.

Lőrinci út – Melczer u. – Ferihegyi út – Bocskaikert u. – Bocskai István u. – Baross u. – Bélatelepi út által határolt terület.

Vasúti sínek – Erdődűlő u. – Erdő u. – Rózsahegy u. – Kerülő u. – Ferihegyi út – Melczer u. – Lőrinci út – Szabadság u. – Táncsics Mihály u. – Széchenyi u. – Ferihegyi út által határolt terület

Pesti út – 513. u. – 545. u. – 526. u. – Vasúti sínek által határolt terület.

**14. XVIII. kerület:**

Nemes u. – Határ út – Szálfa u. – Oszkó u. – Kettős-Körös u. – Hunyadi János u. – Szélső u. – Somberek sor – Búzakéve u. – Ültetvény u. – Dózsa György u. – Ózon u. – Tigriskő u. – Belsőmajor dűlő – Budapest határ által határolt terület.

Üllői út – Nagyenyed u. – Flór Ferenc u. – Körös u. – Péterhalmi u. – Gilice tér – Petőfi u. – Ráday u. – Szakály u. – Vág u. által határolt terület.

Belsőmajor dűlő – Dózsa György u. – Nemes u. – Határ u. – Kapocs u. – Kisfaludy u. – Budapest határ által határolt terület.

Üllői út – Petőfi u. – Gilice tér – Közdűlő u. – Benedekfalva u. – Margó Tivadar u. – Bartók Lajos u. – Reviczky Gyula u. – Vörösmarty u. – Barcsay u. – Kolozsvári u. – Darányi Ignác u. – Puskás Ferenc u. – Hengersor u. – Liszt Ferenc u. által határolt terület.

Üllői út – Esze Tamás u. – Ganz Ábrahám u. – Alacskai út – Királyhágó u. – Flór Ferenc u. – Nagyenyed u. által határolt terület.

Gyömrői út – Igló u. - Forgó u. – Csap u. – Sajó u. – Ferihegyi repülőtérre vezető út által határolt terület.

Üllői út – Mikszáth Kálmán u. – Jegenyefa sor – Liget u. – Fedezék u. – Tóth Árpád u. – Székely György u. – Holló Lajos u. – Akadály u. – Tóth Árpád u. – Nefelejcs u. – Gerely u. – Gárdonyi Géza u. – Ráday Gedeon u. által határolt terület.

Üllői út – Fáy u. – Fonal u. – Béla u. – Nefelejcs u. – Tinódi u. – Egressy u. – Lakatos út által határolt terület.

Üllői út – Mednyánszky u. – Szinyei Merse u. – Lugos u. – Nagyszalonta u. – Gömbakác u. által határolt terület.

Gyömrői út – Csévéző u. – Frangepán u. – Álmos u. – Felsőcsatári út – Hangár u. – Gyula u. által határolt terület.

Üllői út – Vág u. – Iparvasút – Pataki István u. – Nagyszalonta u. – Gömbakác u. által határolt terület.

**15. XIX. kerület:**

Ady Endre út – Petőfi u. – Üllői út – Vécsey u. – Bem u. – Irányi Dániel u. – Móricz Zsigmond u. – Simonyi Zsigmond u. – Vak Bottyán u. – Alsóerdő sor – Küllő u. – Malomkő u. – Kártoló u. – Hofherr Albert u. által határolt terület.

Ady Endre út – Bercsényi u. – Pannónia út – Nagykőrösi út – Határ út által határolt terület.

Ady Endre út – Vas Gereben u. – Nagykőrösi út – Bercsényi u. által határolt terület.

Ady Endre út – Hofherr Albert u. – Iparos u. – Pozsony u. – Kassa u. – Kolozsvár u. – Méta u. – Zombor u. – Temesvár u. – Katona József u. – Hofherr Albert u. – Nagykőrösi út – Vas Gereben u. által határolt terület.

**16. XX. kerület:**

Határ út – Nagykőrösi út – Nagysándor József u. – Török Flóris u. által határolt terület.

Nagysándor József u. – Nagykőrösi út – Fiume u. – Mártírok útja – Orsova u. – Vargyas u. – Karánsebes u. – Lázár u. által határolt terület.

Nagysándor József u. – Lázár u.– Vasút sor – Alsó határút – Török Flóris u. által határolt terület.

Nagysándor József u. – Török Flóris u. – Alsó határút – Szabad köz – Erdő sétány – Lenke u. – Helsinki út által határolt terület.

**17. XXI. kerület:**

Árpád u. – Popieluszko u. – Vágóhíd u. – Kassai köz – Kassai u. – Katona József u. – Szatmári u. – Határ u. – Kolozsvári u. – Szent István út – Táncsics Mihály u. által határolt terület.

Duna u. – Ady Endre út – Budafoki út – Előd u. – Frangepán u. – Temetődűlő út – Corvin út – Védgát u. által határolt terület.

Hollandi út – Dunadűlő u. – Halásztelek u. – Késmárki u. – Széchenyi István u. – Szatmári u. – Határ u. – Kolozsvári u. – Szent István út – Tölgyes u. – Juharos u. – Evezős u. – által határolt terület.

II. Rákóczi Ferenc út – Karácsony Sándor u. – Vasút sor – Duna lejáró – Dézsa u. – Varrógépgyár u. – Salak u. – Rév u. – Toldy Ferenc u. – Tinódi u. – Klapka u. által határolt terület.

Tihanyi u. – Vércse u. – Sármány u. – Szent István út – Hollandi út – Királyerdő út által határolt terület.

Szent István út – Hollandi út – Evezős u. – Juharos u. – Tölgyes u. által határolt terület.

Erdőalja út – Kölcsey u. – Erdősor u. – Technikus u. – Vénusz u. – Szabadság u. – Erdősor u. – Tihanyi u. – Vércse u. – Sármány u. – Szent István út által határolt terület.

**18. XXII. kerület:**

Kamaraerdei út - Rókales u.- Szabadkai u.- Csipke u. - Klauzál Gábor u. - Bíbic u. - Halk u. - Park u.- Nagytétényi út - Háros u. által határolt terület

Háros u.- Komáromi u.- Munkácsy u.- Mész u.- Szigetvári u.- Zúzmó u .- Gádor u.- Promontor u. - Gárdonyi u.- Mező u.- Ferenc u.- Tóth József u. által határolt terület

Tóth József u.- Pannónia u.- Ferenc u.- Mező u.- Gárdonyi u.- Promontor u.- Gádor u. - Zúzmó u. - Szigetvári u. - Mész u. - Munkácsy u. - Komáromi u. - Háros u. - Balatoni út - Kőérberki út - Péter-Pál u.- Savoyai Jenő tér - Leányka u. által határolt terület

Ringló út - Méhész u.- Kővirág sor - Leányka u.- Savoyai tér - Péter-Pál u.- Kőérberki út -Pedellus u.- Vöröskúti határsor - Horogszegi határsor által határolt terület

Szabadkai u. - Csipke u.- Klauzál Gábor u.- Bíbic u.- Halk u.- Park u.- Rákóczi út - Rózsakert u. - Nagytétényi út - Tarkagéb u. - Halpénz u. - Sallai Imre u. - Dunapart u.- Ánizs u.- Bucó u.- Vegyszer u.- Bartók Béla út - Balatoni út által határolt terület

Balatoni út - Diótörő út - Viharvédő u.- Gyepű u.- Balatoni út - Bartók Béla út - Vegyszer u.-6. sz. főút és a városhatár által határolt terület

**19. XXIII. kerület:**

Török u. – Grassalkovich út – Dobó u. – Sziget Csárda u. – Kovász u. – Új élet u. – Felső Duna sor – Vadevezős u. – Vadvíz u. – Horgászpart u. – Fűzfa köz – Millennium u. – vasút – Tengelice u. – Grassalkovich út – Csendes u. – Szitás u. – Káposztásföld u. – Sínpár u. – Vecsés út – Dunapataj u. – Pásztortáska u. – Klébl Márton u. – Wagner u. – Tompaház u. – Erzsébet u. – Ugarszél u. – Kő u. – Könyves u. által határolt terület.

Köves út – Szentlőrinci út – Szent László u. – Mezőlak u. – Nyír u. – Vasfű u. – Temető sor – Soroksári alsó határút – Külső Vörösmarty u. – Alsó határút által határolt terület.

*3. melléklet a …/2013. ( . ) önkormányzati rendelethez*

**A természetes személy ingatlantulajdonos Közszolgáltató részére történő bejelentése tartalmazza:**

1. FKF azonosító (meglévő Ügyfél esetén)
2. Ügyfél azonosítói (Ügyfél neve; lakcíme; anyja leánykori neve; születési helye és ideje; e-mail címe; telefonszáma)
3. Fogyasztási hely azonosítói (Fogyasztási hely címe; irányítószám, település neve; közterület megnevezése; közterület típusa; tömb, lépcsőház, emelet, ajtó, hrsz.)
4. Számlázási cím azonosítói (Számlázási hely címe; irányítószám, település neve; közterület megnevezése; közterület típusa; tömb, lépcsőház, emelet, ajtó, hrsz.; postafiók)
5. Levelezési cím azonosítói (Levelezési hely címe; irányítószám, település neve; közterület megnevezése; közterület típusa; tömb, lépcsőház, emelet, ajtó, hrsz.; postafiók)
6. Az ügy típusa (Új megrendelés / További tartály megrendelése)
7. A megrendelt tartály(ok) adatai ( db 110 literes / db 120 literes / db 240 literes / db 1110 literes / db 120 literes szelektív / db 240 literes szelektív)
8. A kívánt ürítési gyakoriság (min. 1 alkalom/hét)
9. A szolgáltatás igénybevételének kezdete (a megrendeléshez szükséges dokumentumok beérkezésétől számított 30 nap/mindig a hónap első napja)
10. Csatolandó dokumentumok (Adás-vételi szerződés / tulajdoni lap / bérleti szerződés másolata)

*4. melléklet a …/2013. ( . ) önkormányzati rendelethez*

**A nem természetes személy ingatlantulajdonos és egyéni vállalkozó Közszolgáltató részére történő bejelentése tartalmazza:**

1. FKF azonosító (meglévő Ügyfél esetén)
2. Ügyfél azonosítói (Ügyfél neve; adószáma; cégjegyzék / nyilvántartási / regisztrációs száma; bankszámlaszáma)
3. Kapcsolattartó azonosítói (Kapcsolattartó lakcíme; e-mail címe; telefonszáma)
4. Fogyasztási hely azonosítói (Fogyasztási hely címe; irányítószám, település neve; közterület megnevezése; közterület típusa; tömb, lépcsőház, emelet, ajtó, hrsz.)
5. Számlázási cím azonosítói (Számlázási hely címe; irányítószám, település neve; közterület megnevezése; közterület típusa; tömb, lépcsőház, emelet, ajtó, hrsz.; postafiók)
6. Levelezési cím azonosítói (Levelezési hely címe; irányítószám, település neve; közterület megnevezése; közterület típusa; tömb, lépcsőház, emelet, ajtó, hrsz.; postafiók)
7. Az ügy típusa (Új megrendelés / További tartály megrendelése)
8. A megrendelt tartály(ok) adatai ( db 110 literes / db 120 literes / db 240 literes / db 1110 literes / db 120 literes szelektív / db 240 literes szelektív. Gazdálkodó szervezeteknek a Közszolgáltató közszolgáltatás keretében szelektív hulladékgyűjtő tartályt nem biztosít.)
9. A kívánt ürítési gyakoriság (min. 1 alkalom/hét)
10. A szolgáltatás igénybevételének kezdete (a megrendeléshez szükséges dokumentumok beérkezésétől számított 30 nap/mindig a hónap első napja)
11. Csatolandó dokumentumok (Adás-vételi szerződés / tulajdoni lap / bérleti szerződés / cégkivonat / vállalkozói igazolvány / aláírási címpéldány másolata)